ژیان | جیهان | فەڕەنسا دۆسیەی لەسەر محەمەد زاید کردووەتەوە بە تۆمەتی ئەشکەنجەدانی هاوڵاتیانی یەمەن\nفەڕەنسا دۆسیەی لەسەر محەمەد زاید کردووەتەوە بە تۆمەتی ئەشکەنجەدانی هاوڵاتیانی یەمەن\n2020-07-18 | 524 جار خوێندراوەتەوە\nمحەمەد زاید جێنشینی ئیماراتی عەرەبی یەکگرتوو\nحكومەتی فەڕەنسا دۆسیەیەكی لێكۆڵینەوەی كردووەتەوە سەبارەت بە تێوەگلانی محەمەد زاید جێنشینی ئیمارات لە كاری توندوتیژی و ئەشكەنجەدان لەناو خاكی یەمەندا .\nلێكۆڵینەوەكان لە دوو دۆسیە پێكهاتوون و یەكێكیان لەلایەن داواكاری گشتی فەڕەنساوە جوڵێنراوە، كاتێك لە ساڵی 2018 سەردانی پاریسی كردووە .\nسەبارەت بە جەنگی ناوخۆیی یەمەنیش، محەمەد زائید جێنشینی ئیماراتی عەرەبی یەكگرتوو، تۆمەتبار كراوە بە تێوەگلانی لە كاری ئەشكەنجەدان و توندوتیژی لە چەند بنكەیەكی زیندانیكردن لە ناوخۆیی یەمەن و دۆسیەكە لەلایەن دادوەرێكی فەڕەنساوە لە ساڵی 2019 وە سەرۆكایەتی دەكرێت .\nتۆماركردنی سكاڵا لە فەرەنسا لەڕێگەی داواكاری گشتییەوە سەبارەت بە مافی مەدەنی ، بەشێوەیەكی ڕاستەوخۆ دادوەرێكی لێكۆڵینەوەی بۆ تەرخاندەكرێت بۆ ئەوەی لێكۆڵینەوە لە دۆسیەكەدا بكات .\nبە گوێرەی بنەماكانی "ئاژانسی دادوەریی نێودەوڵەتی" دەزگای دادوەریی فەڕەنسا دەتوانێت چاودێری و بەدواداچوون بكات لەسەر زیاتر لە دۆسیەیەكی مەترسیدار لەناو خاكی فەرەنسا، بەڵام بەهۆی ئەو پارێزبەندیەی كە محەمەد زاید هەیەتی، ڕەنگە كێشە بۆ دۆسیەكان دروست ببێت .\nسكاڵاكارەكان لە دۆسیەكاندا باسیان لەو ئازار ئەشكەنجەدانە كردووە لە بنەكانی گرتن و گواستنەوە لەناوخۆیی یەمەن، كە لەلایەن هێزە چەكدارەكانی ئیماراتەوە بەڕێوەبراون .\nیەكێك لەوانە باسی لە دۆخی دەستگیركردنی خۆی كردووە، كە بۆ ماوەی 48 كاتژمێر لەناو چاڵێكدا لە شێوەی بەرمیل هێڵراوەتەوە، لە كاتێكدا دەست و قاچی بەسترابوون و هیچ جوڵەیەكی بۆ نەكراوە .\nباسی لەوەشكردووە، دواتر لە چاڵەكە هێنراوەتە دەرەوە و هەموو جلەكانی لەبەر لابراوە و بۆ چەند كاتژمێرێك بە دەستەكانی هەڵواسراوە و چەندین جار بە داری كارەبای لێی دراوە و جگەرە لەسەر جەستەی كوژێنراوەتەوە .\nلەناو دەقی سكاڵاكەدا ئاماژە بەوە كراوە، محەمەد زاید بەو پێیەی فەرماندەی گشتی هێزە چەكدارەكانی ئیماراتە، ئەگەری هەیە ئەو پرۆسەی دەستگیركردن و ئەشكەنجەدانانە بە فەرمانی ناوبراو كرابێت .\nیەكێك لە داواكانی دیكە كە لەبەردەم دادگای تاوانە مرۆییەكان و تاوانی جەنگی لەلایەن داوكاری گشتی پاریسەوە بەرزكراوەتەوە، كە لە لایەن سێ هاوڵاتی قەتەرییەوە بەرزكراوەتەوە، باس لە تێوەگلان لە كاری ئەشكەنجەدان و بێسەروشوێنكردن دەكات .\nئەو سێ كەسە باس لەوە دەكەن لە نێوان ساڵانی 2013 و 2015 لە لایەن ئەندامانی دەزگای ئەمنی دەوڵەتی ئیماراتەوە دەستگیركراون و ئەشكەندە و ئازار دراون .\nسەرباری ئەم پێشێلكارییە مرۆییانە، جەنگی ناوخۆیی یەمەن، بووەتە هۆی كوژران دەیان هەزار كەس، كە زۆربەیان هاوڵاتی مەدەنی بوون .\nحكومەتی ئیمارات كە بە هاوپەیمانی سەرەكی سعودیە دادەنرێت لە جەنگەكەدا ، لە مانگی تەموزی ساڵی 2019 دا بریاریدا، مانەوەی هێزە سەربازییەكانی لە ناوخۆیی یەمەن كەمبكاتەوە .


وەزارەتی پەروەردە: ئەمڕۆ خوێندنی ناوپۆل دەستپێدەکاتەوە - باسک نێت\nدەستپێك/ هەواڵ/ كوردستان/وەزارەتی پەروەردە: ئەمڕۆ خوێندنی ناوپۆل دەستپێدەکاتەوە\nوەزارەتی پەروەردەی هەرێم ڕایگەیاند، ئەمڕۆ شەممە، ۱۰ی ۱۰ی ۲۰۲۰، دەستپێکی دەوامی فەڕمییە بۆ قوتابیانی قۆناغی یەکەم و دووەمی بنەڕەتی لەناوپۆل، هەروەها دەستپێکی خوێندنی ئەلیکترۆنییە بۆ قۆناغی سێیەمی بنەڕەتی تا ١١ی ئامادەیی.\nوەزارەتی پەروەردەی حکومەتى هەرێمى کوردستان لە راگەیاندراوێکیدا وردەکاری و رێنمایی دەستپێکردنەوەی دەوامی فەڕمی خوێندنی ئەمساڵی بە هەردوو شێوازی ناوپۆل و ئەلیکترۆنی لە هەشت خاڵدا بڵاوکردەوە.\nتیایدا هاتووە، ئەو شێوازی دەوامکردنە و پشتبەستن بە خوێندنی ئەلیکترۆنی لەم قۆناغەدا “بۆ سەلامەتی مامۆستایان و قوتابیان و کەمترین بەریەککەوتن و نزیک بوونەوەیە”.\nدەشڵێت، لەگەڵ باشتربوونی ڕەوشی تەندروستی بە هەماهەنگی لەگەڵ لیژنەی جێبەجێکاری روبەڕوبوونەوەی ڤایرۆسی کۆرۆنا بڕیاری نوێ دەدرێت بەگوێرەی هەڵسەنگاندنی وەزارەتی تەندروستی.\nئاماژەی بەوەشکردووە، قۆناغی یەکەم و دووەمی بنەڕەتی لە گشت قوتابخانە بنەڕەتیەکانی حکومی و ناحکومی لە ناوپۆل بەڕێنمایی خۆپارێزیی و بەستنی ماسک و دووری دیاریکراوی نێوان قوتابیان دەستپێدەکەن.\nهاوکات ئەو قوتابخانانەی کە لە گوندەکانن و هێڵی ئینتەرنێت وەک پێویست نییە و ژمارەی قوتابیان زۆر نییە، بە ڕێنماییەکانی خۆپارێزیی و ماسک و دووری دیاریکراوی نێوان قوتابیان، لە گشت ئاستەکان و قۆناغەکان دەوامی ئاسایی لە ناوپۆل دەستپێدەکەن.\nباس لەوەشکراوە، کە قۆناغی سێیەمی بنەرەتی تا ١١ی ئامادەیی، بە شێوازی خوێندنی ئەلیکترۆنی دەست بە خوێندن دەکەن لە ڕێگای پلاتفۆرمی قوتابخانەی ئەلیکترۆنی کە بریتیە: www.ewane.krd\nوەزارەتی پەروەردە لەسەر شێواز و چۆنیەتی پەیوەندی نێوان مامۆستا و خوێندکاران سێ رێگەچارەی پێشنیازکردووە:\nیەکەم: کارگێڕی قوتابخانە خشتەیەک دادەنێت بۆ ئەوەی قوتابیانی ئەو قۆناغانە (٣ تا ۱۱) دیداری قوتابخانەیان هەبێت و بە گروپی (٥ تا ٦) قوتابی بە ڕێنماییەکانی خۆپارێزییەوە.\nدووەم: لەناو پلاتفۆرمی قوتابخانەی ئەلیکترۆنی مامۆستا و قوتابی دەتوانن لە پەیوەندیدا بن.\nسێیەم: مامۆستایان و قوتابیان دەتوانن کە لە ڕێگای هەر بەرنامەیەکی دیکەی پەیوەندیکردن (گروپەکانی ڤایبەر ـ واتس ئەپ ـ تێلیگرام) یان هەر بەرنامەیەکی دیکە لە پەیوەندیدا بن.\nهاوکات بۆ قوتابخانە نێودەوڵەتییە ناحکومییەکان باسی لەوەکردووە، کە بۆ ئەو بابەتانەی پێویستیان بە ئامادەسازیی و ئەنجامدانی تاقیکردنەوەی نێودەوڵەتی هەیە دەتوانن بە شێوازی ئامادەبوونی ناو پۆل تەنیا بۆ ئەو قۆناغانە کاربکەن. ئەم رێنماییە قوتابخانە لۆکاڵییەکانیش دەگرێتەوە.\nئەوەش دوایی ئەوەدێت، ئەنجومەنی سەرتاسەری مامۆستایانی ناڕازی رایانگەیاند، داوا له‌سه‌رجه‌م مامۆستایان ده‌كەین پابەندی هیچ جۆرە خوێندنێک نەبن و بایکۆتی خوێندنی ئەلیکترۆنی و ناو خوێندنگە بکەن.


ئەحمەدی موفتیزادە: ئیمام خومەینییەکەی كوردی ڕۆژهەڵات - transcultures\nHome/ئه‌زموون/پۆرترێت/ئەحمەدی موفتیزادە: ئیمام خومەینییەکەی كوردی ڕۆژهەڵات\nئەحمەدی موفتیدازادە یەکێکە لە زانا و شاعیر و سیاسییەکانی ڕۆژهەڵاتی كوردستان. دۆسەتەکانی بە (ئیمام خومەینی) وەسفی دەکەن و نەیارەکانیشی بە کەسێکی نیشتیمان پەروەر. ئەو کەسێکی زۆر جیاوازبوو. تێڕوانینێکی تایبەتی هەبوو بۆ پرسە سیاسییەکان و نیشتیمانپەروەرییه‌كان.\nئەحمەدی موفتیزادە کێیە؟\nئەحمەدی موفتیزادە، کوڕی مەلامەحمودی موفتی کوڕی مەلاعبدوللەی عەلامە موفتیزادە یان ناسراوەبە کاک ئەحمەدی موفتیزادەیه. ساڵی 1933 لە شاری سنە، لە خێزانێکی ئاینیی هاتۆتە دنیاوە. سەرەتای خوێندنی ئاینیی لای باوکی و هەریەک لە مەلا ئەحمەدی حەواری نەسەب و مەلائەحمەدی ئەفشاری سالار خوێندوە. ساڵی 1948 چووه‌تە شاری مه‌ریوان له رۆژهه‌ڵاتی كوردستان بۆ فێربوونی زانستەئیسلامییەکان بەشێوەی باوی فەقێیایەتی لەو سەردەمەدا. پاشان ساڵی 1949 هاتووه‌تە باشووری کوردستان. بۆماوەی دووساڵ ماوەتەوە. لەسەروبەندی گیرسانەوەی لە باشووری کوردستان لە شاری سلێمانی، لە مزگەوتی بن تەبەق بۆماوەی مانگێک لای مامۆستا مستەفا زەڵمی، دەستی بەخوێندن کردووە. پاشتیرش ڕووی کردووه‌تە هەڵەبجە، بیارە و خانەقین. ساڵی 1951 لە تەوێلە خوێندویەتی و ماوەیەکیش لای مەلا کەریمی مودەڕیس خوێندویه‌تی. ساڵی 1956 ڕووی کردۆتە تاران و لەوێ بۆتە مامۆستای فیقهی ئیمام شافیعی لە کۆلێژی ئیلاهیاتی زانکۆی تاران.\nسەره‌تای دەستپێکردنی کاری سیاسی\nلە قۆناغی مانەوەی لە تاران دەستیداوەتە چالاکی سیاسی. لەگەڵ هەریەک لە محمد سدیق و موفتیزادە و عبدوڕەحمان موفتیزادە، ڕێخراوێکیان بەناوی (بزوتنەوەی خوێندکارانی کورد) دامەزراندووە. بۆیەش لەلایەن دەزگای ساواکه‌وه، ئەحمەدی موفتیزادە بۆماوەی 5 مانگ قۆڵبەست کراوە. ساڵی 1953 لە شاری تاران ڕۆژنامەی کوردستانی دەرکردووە. لەپاڵ ئەمەشدا، لە ڕادیۆی کوردی تاران به‌رنامەی بەزمانی كوردی پێشکەش كردووە. ساڵی 1978 یەکەم لقی مەدرەسەی قورئانی لە مەریوان كردووه‌ته‌وه. لە قۆناغی هەڵایسانی شۆڕشی ئیسلامی ئێراندا، هانی گروپەسونییەکانی دەدا تا پشتیوانی لە شۆڕشەکە بکەن کە ئیمام خومەینی ڕێبەرایەتی دەکرد.\nئەحمەدی موفتیزادە هه‌وڵی زۆری دەدا بۆئەوەی ڕێخراو درووست بکات، لەوانە مەکتەبی قورئان، ئەنجومەنی شوورای ئەهلی سونە. سەبارەت بە مەکتەبی قورئان، جموجۆڵەکانی لە هەرێمی کوردستان بەرفراوان بوو شوێنکەوتەی زۆری هه‌بوو. ڕێخراوە بە یەکەم دامەزرێنەری جوڵاندنەوەی ئەهلی سونە لە ئێران لەقەڵەم دەد‌رێت.\nدروستکردنی مەکتەبی قورئان\nساڵی 1963 خەباتی ئیسلامی خۆی دەست پێدەکا. سەرەتا لە بۆنەکانی دینی، شایی و شین، مەولوویی، جێژنەکان، بزاڤی ڕۆشنبیری ئیسلامی خۆی بە بانگھێشتنی خەڵک بەرەو دینی ڕاستەقینە دەست پێ دەکا. سەرەتای ساڵی 1977 دا لە شاری مەریوان، مەدرەسەی قورئان دادەمەرزێنێ و پاشان لە شارەکانی سنە، سەقز و بۆکاندا لق دەکاتەوە. دواترساڵی 1980، ناوی مەدرەسەی قورئان دەگۆڕێ بۆ مەکتەب قورئان. سەرەکیترین دۆز و ئامانجی بزاڤی مەکتەبی قورئان بریتی بوو لە: پەروەردەکردنی تاک و کۆمەڵ لەسەر بنەماکانی ئەخلاقی دینی و ڕێخۆشکردن بۆ پێکھێنانی حکوومەتی ئیسلامی.\nئەگەرچی لەگەڵ ھەڵگیرسانی شۆڕشی گەلانی ئێران، ئەحمەدی موفتیزادە- بۆ ھاوڕێبوون لەگەڵ شۆڕش- کاری سەرەکی بزاڤی مەکتەبی قورئان ھەڵدەسپێرێ، بەڵام دوای نووسراوەی دەستووری ئێران، کە تێیدا مافەکانی نەتەوەیی، مەزھەبی و چینایەتی ڕچاو نەکرابوو، لە نامەی (1980/04/21) ڕوو لە ھاوڕێیانی دەکاو ڕادەگەیێنێ کە: دەسبەرداری کاری سیاسی دەبێت و ھەڵدەگەڕێتەوە له کاری سەرەکی خۆی لە مەکتەب قورئان.\nئەحمەدی موفتیزادەو حیزبەکوردیەکان\nهەر لەو قۆناغەدا، مەکتەبی قورئان کەوتە داوی متمانەکردن بە حکومەت و گوتاری شۆرشی ئیسلامی، ئەمەش بەپێچەوانەی پارتە کوردییەکانی ترەوە بوو، كه بریتی بوو لە بەشداریکردن لە ڕاپرسی ساڵی 1979 و دەنگدان بە کۆماری ئیسلامی. لە ساڵی 1979 لەدوای چەند مانگ لە خۆپیشاندان لە سنە داوای لە خەڵک کرد کە خۆپیشاندان نەکەن بەهۆی دەرکەوتنی هێزە نەیارەکانی شۆڕشەوە. موفتیزادە وەک یەکەم کەس بانگێشت کرا و لەلایەن ئایەتوللە مونتەزەری سەرۆکی ئەنجومەنەکە بەژداریکرد له کۆبوونەوەکە بەبی هەڵبژاردن.\nکەسایەتیەکان چی دەڵێن دەربارەی ئەحمەدی موفتیزادە\nدكتۆر عەبدولڕەحمانی قاسملۆ ده‌ڵێت “جارێك لە تاران و جارێكیش لە سنە دیدارم لەگەڵ كاك ئەحمەدی موفتی زادە هەبوو؛ ئەوەندەی من بزانم كورد پیاوی ئاوا ئازاو دڵسۆزی زۆر كەم دیوە. جیاوازی نێوانمان تەنها ئەوە بوو، ئەو لە ڕێگەیەكەوە خزمەت بە گەلی كورد دەكات، ئێمەش لە ڕێگایەكی دیكەوە.”.\nهەروەها مەسعوود بارزانی لە بارەوەیە دەڵێ “بوونی كەسایەتییەكی ئایینیی و نەتەوەیی وەك كاك ئەحمەد بەگشتیی بۆ گەلی كورد شانازییەكی گەورەیە.”.\nفوئاد مستەفا سوڵتانیش بەم جۆرە باسی دەکات “كاك ئەحمەد پیاوێكی گەورەو خۆشەویست بوو، دووبارەبوونەوەی ئەستەمە.”.\nئایەتوڵا تاڵەقانی، كە بیرمەندێكی شیعەو سیاسییەكی بەناوبانگ بوو وەها باسی دەکات “ئەحمەدی موفتیزادە پیاوێكی تێكۆشەرو هەمیشە حەقوویست بوو. ئەو كەسایەتییەكی مەزن و تێگەیشتوو بوو.”.\nمحەمەد جەواد باهونەر، كە یەكێك بوو لە قوتابییەكانی خومەینی و لەسەرەتای شۆڕشی گەلانی ئێراندا پۆستی سەرۆك وەزیرانی وەرگرت، ده‌ڵێت “من مەلایەكی شیعە بووم، ساڵی 1963 لە بەندیخانە بە دیداری ئاغای موفتیزادە شاد بووم، وەك كەسێكی شیعە لە پشتی ئەوەوە نوێژم كردووەو شانازیشی پێوە دەكەم. ئەو نەک تەنها پیاوێكی تێكۆشەرو گەورەتر بوو لە مەزهەبگەرایی، بەڵکو موسوڵمانێكی تەواو و واقیعی بوو.”.\nزیندانی و مردنی ئەحمەدی موفتیزادە\nدوای ئەوەی بۆی دەردەکەوێت کە دەسەڵاتی تازەی ئێران هیچ مافێک بە کورد نادات، بۆیە دژی دەسەڵات دەوەستێتەوە و لە تەمەنی 49 ساڵیدا دەستبەسەر دەکرێت و دەبرێت بۆ زیندانی (ئیوێن) لە تاران. دوای دەساڵ لە زیندانی و ئەشکەنجەدان تووشی چەندین نەخۆشی کوشندە دەبێت. وەک خۆی دەڵێت “لە زیندان تۆڵەی هەموو کوردو سونەیان لە من کردەوە.”. پاش ماوەیەک لە دەستگیرکردنی، لە ڕۆژی 1993/09/01 لە تەمەنی 60 ساڵیدا لە شاری تاران کۆچی دوایی کرد.\n1. کاک ئەحمەد دەریایەک لە خۆشەویستی، عومەر عبدولعەزیز، چاپی یەکەم، ناوەندی سارا.\n2. سونەکانی ئێران، کۆمەڵێک نووسەر، وەرگێرانی بەرزانی مەلاتەها.\nNext بەسەرهاتى زیندانیم


"حەسنا مەتەر" ئەو ئەستێرە لوبنانیە یە كە لە كوردستان ناوبانگیێكی زۆری هەیە و بەردەوام هاتو چۆ ی هەولێر دەكات و وەك خۆی دەڵێت ناوی بۆتە (حسنا كوردی) , و لە دیمانەیەكی تایبەت دا لەگەڵ بەشی خێزانی ماڵپەری خەڵك بەم شێوەیە وڵامی چەند پسیارێك دەداتەوە .\nخێزان: نهێنی ناوداربۆنی تۆ چیە لە كوردستان , بوچی ئێرەت هەڵبژارد ؟\nحەسنا مەتەر: هۆكاری ناوداربونم دەگەرێتەوە بۆ خوشەویستی خەڵك ی كوردستان بۆمن، چونكە منیش كوردستان بە وڵاتی دووەمی خۆم دادەنێم و پێوەی پەیوەست بووم و زۆر زۆرم خۆش دەوێت و دیسان كارم لەسەر خۆم كرد بە راستگۆی ئیشم كرد و هونەرەكەم بە كوردی و عەرەبی پێشكەش كرد، بۆیە هەر شتێك بە راستگۆی بكەی دەگەیتە مەبەستەكەت .\nخێزان: لە كوردستان لەكوێ دەژی و كاردەكەیت؟\nحنسا مەتەر: بەراستی تا ئێستا من ماڵم نیە لە كوردستان ,هەمیشە لە هوتێلەكان دەمێنمەوە .\nخێزان: كێ پاڵپشتی سەرەكی مادی و مەعنەویتە لە كوردستان ؟\nحەسنا مەتەر: من پاڵپشتی مادی خۆمم و بەرهەمێنەری كارەكانمم پێش ئێستا سپۆنسەرم هەبوو بەتایبەتی گوندی لوبنانی كە من روخساری ریكلامیانم ,بەڵام ئێستا كەس هاوكاریم ناكات لە رووی مادییەوە , لەلایەنی مەعنەویشەوە نەتەوەی كورد پاڵپشتییم دەكەن , و سلاو دەنێرم بۆ هەمو بەرپرسەكان ، هەمویان پاڵپشتیان كردم .\nخێزان: بەشێك لە خەڵك دەڵێن , هەندێك لە بەرپرسی كورد و بازرگانەكانی هەرێم، زۆر پاڵپشتیت دەكەن بەتایبەتی لە ڕوی مادییەوە .؟\nحەسنا مەتەر: قسەلۆك زۆرن و كاتێك یەكێك هاوكاریم بكات نایشارمەوە و بە راستەخۆ بڵاوی دەكەمەوە و سوپاسی دەكەم , بەڵام نەخێر جگە لەمن و برایەكم كەس هاوكاریم ناكات.\nخێزان: حكومەتی هەرێم چی پێت داوە؟ لە بەر خزمەتەكەت بۆ كوردستان .؟\nحەسنا مەتەر: من داوای هیچ شتێك ناكەم، من ئەو وڵاتەم خۆش ویستووە و خەڵكی كوردستان بە خانەوادەی خۆم دادەنێم و چەندین جار رێزلێنان لە من گرتوە لە وەزارەتی رۆشنبیری و ماڵی هونەری هەولێر و كەركوك.\nخێزان : ئایا هیچ پەیوەندێكی نهێنی خوشەویستی یان هاوسەرگیری, لەگەڵ هیچ بەرپرسێك یان بازرگانێكی كورد هەیە , كە بوبێتە هۆكاری ئەوەی لە كوردستان بمێنیتەوە یاخود زوو زوو سەردان بكەیت؟\nخێزان: نەخێر هیچ پەیوەندێكی نهێنی هاوسەرگیری یان خوشەویستیم نیە , ئەگەر هەبوایە نەم دەشاردەوە بە دڵنیایەوە، من پەیامێكی هونەریم هەیە بۆیە هەمیشە دێم و دەچم و مەرجیش نیە پەیوەندێكی بەم شێوەیە هۆكار بێت تا سەردانی كوردستان بكەم و هیچ مەبەستێكی بەم شێوەیەشم نیە .\nخێزان: ژیان لە كوردستان چۆن دەگۆزەرێت و ئاستەنگەكان چین ؟ ئایا توشی هەرەشە بویت لێرە .؟\nحەسنا مەتەر: خۆزگە هەموو جیهان ئەمنیەتێكی وەك هەولێر و كوردستانیان هەبوایە، سوپاس بۆ خوا لێرە پارێزراوین و كەس هەرەشە لە كەس ناكات، ئێمە وەك جالیەی لوبنانی لێرە زۆر رێز لێگیراوین و ژیان لێرە ئاسانە، پەیوەندی دروستكردن لەگەڵ كوردەكان زۆر خۆشە چونكە خەڵكێكی زۆر باشن و پەیوەندی باشمان لەگەڵ یەكتری هەیە , هاورێ و برادەر و خزمی زۆرم هەیە , چومەتە نێو ماڵەكانیان هەروەك ئەوەی لە وڵاتی خۆم لوبنان بم .\nئه‌م بابه‌ته 6145 جار خوێنراوه‌ته‌وه


پارتی وەڵامی ئیدعاكانی حەسەن رۆحانی دایەوە – زاگرۆس پۆست\nماڵەوە / سیاسی / پارتی وەڵامی ئیدعاكانی حەسەن رۆحانی دایەوە\nپارتی وەڵامی ئیدعاكانی حەسەن رۆحانی دایەوە\nسێ شه‌ممه 28 ته‌مموز 2015\tسیاسی, کوردستان, هەواڵ 308 جار خوێنراوه‌ته‌وه\nپارتی دیموكراتی كوردستان وەڵامی سەرۆك كۆماری ئیسلامیی ئێران دەداتەوە و رایدەگەیەنێت، كە پێشمەرگە جیهانی پاراستووە.\nرۆژی یەكشەممە 4ی مانگی گەلاوێژ “حەسەن رۆحانی” سەرۆك كۆماری ئیسلامیی ئێران لە شاری سنەی رایگەیاند، كە ئەگەر ئێران نەبووایە، ئەوا چەكدارانی رێكخراوی دەوڵەتی ئیسلامی (داعش)، شارەكانی هەرێمی كوردستان و بەغدایان داگیردەكرد.\nماڵپەڕی فەرمیی پارتی لە سەروتاری ئەمڕۆ سێشەممەیدا، رایگەیاندووە، كە پێویستە حەسەن رۆحانی چەند راستییەك بزانێت و ”خەڵكی شاری خۆشەویستی سنەش لێی ئاگاداربن“.\nدەقی خاڵەكانی وەڵامدانەوەی پارتی بۆ رۆحانی:\n1. داعش ڕێكخراوێكی تیرۆریستیی جیهانییە و ئەندامانی ئەم ڕێكخراوە دڕندەیە لە هەموو وڵات و كیشوەرەكان پێكدەهێندرێن. داعش هەڕەشەیە بۆ سەر مرۆڤایەتی و هەموو جیهان، بۆیەشە ڕووبەڕووبوونەوەی ئەركی هەموو لایەكە.\n2. هەرێمی كوردستانی عێراق سوپاسی ئەو وڵات و لایەنانەی كردووە كە لە شەڕی تیرۆردا یارمەتیی كوردستانیان داوە بە كۆماری ئیسلامیی ئێرانیشەوە. لە ڕاستیدا یارمەتیدانی كوردستان لە شەڕی تیرۆردا یارمەتیدانی خۆیان و پاراستنی خۆیشیان بووە لە هەڕەشەی تیرۆریستان. هەرێمی كوردستان سوپاسی هەموو ئەو لایەنانە دەكات كە بەشدارن لە شەڕی دژی تیرۆریستان و، ئامادەی هەماهەنگیكردنیش بووە لەگەڵ هەر وڵات و لایەنێك كە بیەوێت شەڕی تیرۆریستانی داعش بكات.\n3. كوردستان لەو شەڕەدا باجی گەورەی مرۆیی و ماددیی داوە. پێشمەرگە بە خوێنی خۆی بەرگری لە خاكی كوردستان كرد و تیرۆریستانی تێكشكاند. هەزار و دووسەد شەهیدی قارەمان و حەوتهەزار بریندار، بەڵگەیە لەسەر ئەوەی كە ئەوە گەلی كوردستانە نەیهێشتووە دەستی گڵاوی تیرۆریستان بگاتە شارەكانی كوردستان. ئەوە پێشمەرگە بوو بە خوێن و ئازایەتیی خۆی ئوستوورەی داعشی شكاند و نەك تەنیا كوردستانی پاراست، بەڵكو بووە قەڵغانێك بۆ هەموو مرۆڤایەتی. ئەوە پێشمەرگە بوو بووە بەربەستێك كە جیهان و دراوسێكان لە هەڕەشەی ڕاستەوخۆی تیرۆر بپارێزرێن.\n4. هەرێمی كوردستان پێزانینی بۆ یارمەتی و كۆمەكی هەموو لایەك هەبووە و یارمەتییەكانی كۆماری ئیسلامییش لە كاتی خۆی و كاریگەر بوونە، بەڵام ئەوەی لە مەیدان شەڕی كردووە و خوێنی داوە، هێزی پێشمەرگەی كوردستان بووە.


ڕانیە.. منداڵێك گیانی لە دەستدا – تۆڕی میدیایی خەڵک\n2019/09/07 - 11:24 PM\nوتەبێژی بەڕێوبەرایەتی پۆلیسی ڕاپەڕین ڕایدەگەیەنێت، بەهۆی ڕووداوێكی هاتوچۆوە منداڵێكی تەمەن 2 ساڵان گیانی لە دەستدا.\nئەمشەو شەممە 7 / 9 / 2019 لە ڕووداوێكی هاتوچۆدا و دوای ئەوەی ئۆتۆمبێلێك مناڵێكی دوو ساڵانە شێلا بەهۆی سەختی برینەكەیەوە ئەو مناڵە گیان لەدەست دەدات .\nشۆڕش ئیسماعیل وتەبێژی بەڕێوبەرایەتی پۆلیسی ڕاپەڕین ڕایگەیاندووە، كاتژمێر 8:30 خولەكی ئەمشەو شەممە 7/9/2019 ئۆتۆمبێلێكی جۆری (نیسان / پاتڕۆڵ) لە ترافیكی ڕاپەڕین لە ڕانیە منداڵێكی تەمەن 2 ساڵانەی لە ڕەگەزی نێر شێلا و لە ئەنجامدا منداڵەكە گیانی لەدەستدا.\nوتەبێژی بەڕێوبەرایەتی پۆلیسی ڕاپەڕین ناوبراو ئەوەشیسختووەتەڕوو، پاش گەیاندنی تەرمی منداڵەكە بۆ نەخۆشخانەی گشتی ڕانیە و توێكاری بۆ لاشەكەی ڕادەستی كەسوكاری كرایەوە، بە بڕیاری دادوەر و بە ماددەی 24 لە یاسایی هاتوچۆ شۆفێری ئۆتۆمبێلەكە ڕاگیراوە، دۆسیەی لێكۆڵینەوە بۆ ڕووداوەكە كراوەتەوە.\nڕانیەڕووداوى هاتوچۆشۆڕش ئیسماعیل\nوەزارەتی ناوخۆی هەرێم بوونی پێنج هەزار دەستگیركراوی كەركوك ڕەتدەكاتەوە\nژمارەیەك پەنابەری كورد 37 ڕۆژە لەزیندانێكی یۆناندا دەستبەسەرن\nوەزیری پێشمەرگە؛ پێشمەرگە لە هەموو ئان و ساتێكدا، پارێزەری خاك و ئاڵای پیرۆزی كوردستانین وەك بیلبیلەی چاومان دەیپارێزین


لە 39یەمین ساڵیادی كۆچی دوایی بارزانیی نەمردا 2018-03-03\n- بارزانیی نەمر لە1948  لە كۆنفرانسێكی گشتییدا بە سەرۆكی سەكردایەتی سیاسیی هاوبەش هەڵبژێردرا\n-ساڵی1970  بزووتنەوەی رزگاریخوازی كوردستان بەسەركردایەتی بارزانیی نەمر رێككەوتننامەی 11ی ئاداری واژۆكرد\n- بارزانیی نەمر لە 11/9/1961 سەركردایەتی شۆڕشی ئەیلوولی مەزنی كرد وەك گەورەترین شۆڕشی گەلی كوردستان\n- لەسەر راسپاردەی بارزانیی نەمر لە 26/5/1976 سەرلەنوێ چالاكییەكانی پارتی لە چوارچێوەی شۆڕشی گوڵان دەستپێدەكاتەوە\nمستەفا بارزانی بۆ نیو سەدە سەرۆكی بزووتنەوەی سیاسی و سەربازی كورد بووە لە سەدەی بیستەمدا و هەروەها سەرۆكی پارتی دیموكراتی كوردستان بوو. مستەفا بارزانی لە رێككەوتی 1903/3/14 دا لە گوندی بارزان لەدایكبووە. لە ساڵی1906  لە تەمەنی سێ ساڵیدا لەگەڵ دایكی و ئەندامانی خێزانەكەی راگوێزراوە و لە بەندیخانەی مووسڵ بەندكراوە.\nلە نێوان ساڵانی 1917-1919 لەگەڵ شێخ عەبدوڵرەحمان شرنخی بۆ كاروباری شۆڕش دەچێتە شاری مووش لە كوردستانی توركیا و چاوی بە شێخ عەبدولقادری نەهری و شێخ سەعیدی پیران دەكەوێت. لە ساڵی1919  بە فەرمانی شێخ ئەحمەد بارزانی بە سەرۆكایەتی هێزێكەوە دەچێتیە هاواری شێخ مەحموودی نەمرەوە. \nلە ساڵی1920  لەگەڵ هێزێكدا دەچێتە هاواری ئەندرانیك پاشای ئەرمەنییە لە توركیا و خێزانەكەی لە كوشتارەكەی ئەرمەنییەكانی توركیا رزگار دەكەن، ئەندرانیك پاشا و خێزانەكەشی دەگەیێننە سووریا و لەم پێناوەدا14  شەهید دەدەن. لە 9/12/1931 لە راپەرینی یەكەمی بارزاندا شەڕی بەرقی بەگ بە هەشتا بارزانییەوە سوپای دەوڵەتی شكاند. لە شەوی 3/4ی1932  لە شەڕی دۆلی ڤاژیێ سوپای دای شكاند. لە 22/6/1933 لەگەڵ هەموو خێزانە بارزانییەكان پەنا دەباتە بەر خاكی كوردستان.\nلە بەهاری ساڵی 1933دا كە حكوومەتی توركیا شێخ ئەحمەدی بارزانی دەگرێت و تەسلیم بە حكوومەتی عێراقی دەكاتەوە، مستەفا بارزانیی نەمر بە خۆی و خێزانی بارزانییەكانەوە بە یارمەتی برا كوردەكانی توركیا خۆی دەرباز دەكات و دەگەڕێتەوە ناوچەی بارزان. لە ناوەڕاستی 1936دا بۆ گفتوگۆ دەچێتە مووسڵ لەوێ دەستبەسەر دەكرێت و لە لایەن موتەسەریفی ئەوسای مووسڵەوە و دەرمانخوارد دەكرێت و بە موعجیزە پاش دوو هەفتە بێهۆشی لە مەرگ رزگاری دەبێت.\nلە كۆتایی 1936دا بارزانی و شێخ ئەحمەدی برای و هەموو خێزانەكانییان دەگوازرێنەوە بۆ بەغدا و شارەكانی دیكە و لەوێ دەستبەسەر دەكرێن. لەژێر چاودێری و دەستبەسەری مایەوە تاكو لە 12/7/1943 بە یارمەتی حزبی هیوا و چەند كەسانێكی نیشتمانپەروەر لە سلێمانی دەرباز دەبێت و لە 28/7/1943 دەگەڕێتەوە ناوچەی بارزان و شۆڕشی دووەمی بارزان 1943-1945 دەستپێدەكات.\nدوای بەرگری قارەمانانەی شۆڕشگێڕان و سەركەوتنی هێزەكانی شۆڕش، حكوومەت ناچاركرا داوای وتووێژ بكات، بۆیە لە 29/11/1943 گفتوگۆ لەگەڵ حكوومەت دەستیپێكرد . لە 15/1/1945 لیژنەی ئازادی پێكدە هێنێت. لە 25/8/1945 حكوومەت هەوڵی دەستبەسەرداگرتنی ناوچەكانی شۆڕشیدا و بە هۆی بەرگری شۆڕشگێڕانەوە دووبارە شەڕ دەستیپێكردەوە .\nلە 11/10/1945 كشانەوەی بۆ كوردستانی ئێران و لە لایەن هاووڵاتییانەوە پێشوازی زۆر گەرمیان لێكرا، چونكە ئەو هێزە بە ئەزموونە بووە پاڵپشت و هێزێكی كاریگەر بۆ دامەزراندنی كۆماری كوردستان، كە لە 22/1/1946 لە مەهاباد راگەیەندرا و مەلا مستەفا بارزانی پلەی جەنەڕاڵی پێبەخشرا. لە 16/8/1946 پارتی دیموكراتی كوردستانی عێراقی دامەزراند و بە سەرۆكی پارتی هەڵبژێردرا.\nلە سەرەتای مانگی 3ی1947  بە هۆی هێرشی سەربازی ئێران بۆ سەر هێزەكانی بەرگریكاری كۆماری كوردستان لە مهاباد شەڕ دەستپێكرا كە لە 3/4/1947 شەڕی نێرگێ بەرەی زەر بارزانیی نەمر خۆی بریندار دەبێت. رووبەڕووی هێزەكانی شای لە ناوچوو دەبێتەوە كە لە لایەن بەریتانیا و ئەمەریكا پشتگیری و هاوكاری دەكرا، دواتر كۆماری كوردستان دەڕووخێت و بارزانی و510  پێشمەرگە شەڕی سوپاكانی ئێران و عێراق و توركیا دەكەن و لە 15/4/1947 بڕیاری چوون بەرەو یەكێتی سۆڤییەتی پێشوو دەدات.\nبارزانیی نەمر و هێزەكەی دوای72  رۆژ رۆیشتن بە ناوچە شاخاوییەكانی سێگۆشەی سنووری نێوان وڵاتانی ئێران، عێراق و توركیا و لە رۆژی 18/6/1947 لە ئاوی ئاراس پەڕینەوە و گەیشتنە سەر خاكی سۆڤییەت. لە 1947/9/29 بارزانی لە شاری نەخچەوانی ئەرمینیا گوێزرایەوە شاری باكۆ پایتەختی ئازربایجان.\nلە 19/1/1948 لە كۆنفرانسێكی گشتییدا كە هەموو كوردە ئاوارەكانی كوردستانی عێراق و ئێران تێیدا ئامادەببوون سەركردایەتی سیاسی هاوبەش بۆ بزووتنەوەی كوردایەتی دەستنیشانكرا و بارزانی بە سەرۆكی ئەم سەركردایەتییە هەڵبژێردرا.\nلە 6/10/1948 پاش سەركەوتنی شۆڕشی تەممووز لە عێراق و گۆڕینی رژێمی پاشایەتی بۆ كۆماری و دوای پتر لە12  ساڵ دەربەدەری گەڕایەوە و لە لایەن گشت پێكهاتە و نەتەوەی جیاوازی عێراقەوە وەكو قارەمانێك پێشوازییەكی گەرمی لێكرا .\nلە 11/9/1961 سەركردایەتی شۆڕشی ئەیلوولی كرد وەك گەورەترین شۆڕشی كوردی كە توانی یەكێتیی هێزە كوردییەكان بەدیبێنێت و توانی بەردەوام بێت تاكو نسكۆی 1975. لە ماوی كودەتای رەشی بەعسییەكاندا لە 8/2/1963 بارزانی پێشوازی لە گشت عێراقییە نیشتمانپەروەرەكان بە كورد و عەرەب و كەمینەكانی ترەوە كرد بۆ ناوچە ئازادكراوەكان.\nلە ساڵی1970  بزووتنەوەی رزگاریخوازی كوردستان بەسەركردایەتی بارزانیی نەمر رێككەوتننامەی 11ی ئاداری 1970ی واژۆكرد كە دان بە مافی ئۆتۆنۆمی بۆ كوردەكان لە چوارچێوەی عێراقدا دەنا، كە حكوومەتی عێراق دوای ماوەیەكی كەم لێی پاشگەزبووەوە. لە 29/9/1971 رژێمی بەعس پلانێكی تیرۆریستی داڕشت بۆ لەناوبردنی بارزانی، بەڵام بەشێوەیەكی موعجیزە لێی رزگار دەبێت. لە ئاداری 1975 لە ئەنجامی رێككەوتننامەی جەزائیردا بە هۆی ئەو پیلانە نێودەوڵەتییەی كە لە شۆڕشی مەزنی ئەیلوول كرا، بارزانی و سەدان هەزار پەیڕەوی كورد بەرەو ئێران رۆیشتن.\nلەسەر راسپاردەی بەڕێزیان سەرلەنوێ چالاكییەكانی پارتی دیموكراتی كوردستان سەركردایەتی كاتی دەستیپێكردەوە و لە 26/5/1976 شۆڕشی گوڵان هەڵگیرسایەوە. لە 1/3/1979 لە نەخۆشخانەی جۆرج تاون لە واشنتۆن دی سی ویلایەتە یەكگرتووەكانی ئەمەریكا بە هۆی نەخۆشی شێرپەنجە كۆچی دوایی كرد.\nلە 5/3/1979 تەرمی پیرۆزی گەیشتە كوردستانی ئێران لە شاری شنۆ و بە بەشداری سەدان هەزار كەس بەشێوەیەكی كاتی بە خاكی پیرۆزی كوردستان سپێردرا و لە 6/10/1993 تەرمی پیرۆزی گەڕێندرایەوە كوردستان، كە هەر لەسەر سنوورەوە تا هەولێر لەوێش تا دەگاتە شارەدێی بارزان ئاپۆڕای جەماوەر بە چاوی پڕ لە فرمێسكی وەفادارییەوە لە پێشوازی كەژاوەی تەرمی نەمراندا بوون و لە بارزان بە خاك سپێردرایەوە ئەو شوێنەی كە لێی هاتبوو.\nسەرچاوە/ پەیجی لیژنەی پێشوازیی میوانانی مەزاری نەمران


لیژنەی لێکۆڵینەوەی حزبی و کەسانی سەر بە حزب تاوانێکی دیکەیە دەرهەق بە کاوەی گیانگەش دەکرێت » KadirShorsh\n« نیلسۆن مەندێلا جیهانی پر لە نارەوایی و تووندوتیژی جێهێشت | کەرکوک و کەمتەرخەمیەکان »\nلیژنەی لێکۆڵینەوەی حزبی و کەسانی سەر بە حزب تاوانێکی دیکەیە دەرهەق بە کاوەی گیانگەش دەکرێت\nپارت ئەگەر بڕوای بە پرەنسیپە دیموکراسیەکان هەبێت و لە دەسەڵاتی دیموکراسی گەیشتبێت، رێگە بەخۆی نادات تێکەڵی لێکٶلینەوە لە تاوان بێت یا دەستکاری ئەو جۆرە کارانە بکات، چونکە ئەوە کاری دادگا و دەزگا پەیوەستدارەکانی بواری تاوانکارییە. ئەو دەزگایانەش نابێ لەژێر کاریگەری سەرۆک و حیزبدا بن، ئەگەرنا لێکٶلێنەوە ناتوانێ ئەنجامی بێلایەن بداتە دەست.\nلێکۆڵینەوە لە تاوانی کوشتنی رۆژنامەنوسی ئازا کاوە گەرمیانی بەسەرپەرشتی عیماد ئەحمەد جیگەی سەرسوڕمانە. عیماد ئەحمەد ئەندامی مەکتەبی سیاسی و سەرکردایەتی یەکێتی، کە راستەوخۆ بەشدارە لە بەڕێوەبردنی سیاسەتی یەکێتی، ئێستا سەرپەرشتی لێکۆڵینەوە لە تاونێک دەکات کە یەکێتی تێیایدا بەتاوانبار دادەندرێت، هەروەکو کاوەی قوربانی لەلایەن بەرپرسانی یەکێتیەوە لە ناوچەی گەرمیان پێشتر هەڕەشەی لێکراوە.\nئەو کارە خۆی لەخۆیدا تاوانێکی دیکەیە دەرهەق بە کاوە گەرمیانی دەکرێت. چۆن دەکرێ لێکۆڵینەوە لەلایەن کەسێک و لایەنێکەوە بکرێت کە وەکو تاوانبار سەیر دەکرێن؟ چۆن دەکرێت حیزب و کەسانی سەر بە حیزب لێکۆڵینەوە لە تاوان بکەن؟ ئەدی دەزگا دادوەریەکان؟ ئەدی پۆلیسی کەتن؟\nهەموو جیهان داوای لێكۆڵینەوەیەکی بێلایەن لە دەسەڵاتداران دەکەن، ئەوەش کاردانەوەی دەسەڵاتی یەکێتییە! وادیارە یەکێتی بەهەموو تێگەیشتن و لێکدانەوەی خۆی ئەو لیژنەیە بەبێلایەن تێ دەگات! لە راستیدا یەکێتی و بەرپرسانی یەکێتی هەر نابێ لە دوور و نزیکەوە توخنی لیژنەی لێکۆڵینەوە بکەون. یەکەم ئەوە کاری حیزب نییە، دووەم ئەوان لایەنن لە تاوانەکە هەروەکو راستەوخۆ تۆمەتی تاوانیان ئاراستە دەکرێت.\nپێویستە لێرەدا ئەوە بگوترێت کە پارتی و یەکێتی لە هەموو ئەو لێکۆڵینەوە نەزۆک و حیزبیانەی کە لە مێژوویاندا لەگەڵ کەسانی نەیاریان یا لەسەر تاوانکاری کردوویانە و بڕیاریان لەو رێگەیەوە داوە، تاوانبارن و بەرپرسن لە ئەنجامی ساختە یا بڕیاری حزبیانەی تاوانکارانەدا. لێکۆڵینەوەکانی ئاسایش و زانیاری و پاراستن دەچنە خانەی لێكۆڵینەوە حزبیەکان چونکە ئەو دەزگایانە حزبین و بۆ پارتی دەسەڵاتدار کار دەکەن. هەروەها دەزگای ئاسایشی هەرێم کە هەردوو باڵەکەی زانیاری و پارستن لە دەڤەری سەوز و زەرد دەگرێتەخۆی، دەزگایەکی حزبییە و لاینەگیرە، هیچ گۆرانێک لە باری لایەنگیریی و حزبیبوونی دوو دەزگا سیخوریەکەی زانیاری و پاراستن ڕووینەداوە، ئەوە نەبێت بەشێوەیەکی سیمبۆلی کراونەتە یەک. هەموو ئەو دەزگا و دامەزراوانەی کە لەلایەن پارتی و یەکێتیەوە دروستکراون و ناوی نیشتیمانیان پێوەندراوە، هەموویان حزبین و لەبەرژەوەندی پارت و سەرۆکی دەسەڵاتداردا کار دەکەن، بۆیە جێگەی باوەر و متمانەی خەڵک نین.\nلیژنەی لێکۆڵینەوە کە بەرپرسانی یەکێتی و ئاسایشی یەکێتی سەرپەرشتی دەکەن، لێکۆڵینەوەیەکی حزبی و لایەنگیر ئەنجام دەدات، هەروەکو بەرژەوەندیەکانی پارت و بەرپرسانی پارت لەبەرچاو دەگرێت. بەمجۆرە ئەگەری بەلاڕێدابردنی رەوشی لێکۆلێنەوەکە و ئەنجامەکەی زۆرە. هەروەکو لە دۆسیەی سەردەشت عوسماندا بینیمان کە چۆن پارتی سینارۆیەکی بۆ سەردەشت هەلبەست و وەکو هەواداری تیرۆریستان ناساندیان. دیارە ئێستاشی لەگەڵدابێت کەس باوەری بە ئەنجامەکانی لێکۆڵینەوەکەی ئاسایش و پاراستنی پارتی نەکرد و لای خەڵک دۆسیەی سەردەشت بەکراوەیی ماوەتەوە.\nدیارە ئێمە ئەوە دەزانین کە زۆر سەختە لە کوردستانی ئەمرۆدا لیژنەی سەربەخۆ پێکبهێندرێت و بتوانێت سەربەخۆ و ئازادنە لە تاوانەکە بکۆڵێتەوە، چونکە کۆمەلگە گەندەڵکراوە و بەحزبیکراوە، و بەرپرسەکانی پارت و مافیاکان بڕیاربەدەستن. لە کوردستاندا ئەو هەلومەرجانە نین کە بۆ لیژنە و لێکۆڵینەوەی بێلایەن پێویستن. بۆیە دەبێ بڵێین بەداخەوە گومانی زۆر لەوەدایە کە ئەنجامی لێکۆڵینەوەکە بتوانێ وەڵامی گونجاو بە پرسیارەکان بداتەوە و هەموو تاوانباران و راستیەکانی پشتی تیرۆکردنی رۆژنامەنوس کاوە گەرمیانی ئاشکرا بکرێن.


بەهەشت | پێویستە ژن لەسەر هەژاریى مێردەكەى ئارام بگرێ\nمیوانی ئەمڕۆ: ١٨٥٨\nمیوانی هەفتە: ١٨٥٨\nكۆی گشتی سەردان لە بەرواری ٢٠١٠/١٥/٥: ١٥٣٩٤٩٩٢\nپێویستە ژن لەسەر هەژاریى مێردەكەى ئارام بگرێ\nخاتو عائیشە بە عەروەی گوت: ((يا أبن أخي! إنا كنا ننظر الى الهلال ثم الهلال، ثلاثة أهلة في شهرين، وما أوقدت في أبيات رسول الله نار! فقلت: يا خالة ما كان عيشكم؟! قالت: الأسودان التمر والماء! أنه كان لرسول الله(صلى الله عليه وسلم) جيران من الأنصار لهم منائح وكانوا يمنحون رسول الله(صلى الله عليه وسلم) من ألبانها فيسقينا)) رواه البخاري\nواتە: كوڕە براكەم! لە ماوەی سێ مانگ لە ماڵەكانی پێغەمبەری خوا، ئاگر بۆ چێشت لێنان نەكراوەتەوە! عەروە گوتی: پورێ خواردنتان چی بو؟! ئەویش گوتی: خورما و ئاو! بەڵام ئەوە نەبێ كە پێغەمبەر(صلى الله عليه وسلم) دراوسێیەكی ئەنصاری هەبو مەڕیان هەبو دەیان دا بۆ خواستن(الإستعارة)، تا سود لە شیرەكەی وەرگرن. جا لە شیری مەڕەكان بەشی پێغەمبەریان ئەدا، پێغەمبەریش شیری بە ئێمە دەدا.\nخاتو عائیشە گوتویەتی:((ما شبع آل محمد من خبز الشعير يومين متتابعين حتى قبض)).. واتە: ماڵ و خێزانی پێغەمبەر، تا ئەو كاتەش، كە پێغەمبەر گیانی سپارد، دو ڕۆژ بە دواىیەك لە نانی جۆ تێر نەبون.\n((سئل سهل بن سعد: هل أكل النبي النقي؟ فقال: ما رأى رسول الله النقي منذ ابتعثه الله حتى قبضه)). رواه البخاري\nواتە: پرسیار لە سەهلی كوڕی سەعد كرا: ئایا پێغەمبەر نانێكی وای خواردوە، كە ئاردەكەی شتێكی تری تیا نەبێ، واتە وەك گەنمی روت بێ. گوتى: لەو كاتەی بو بە پێغەمبەر و، تا گیان سپاردنی، نانێكی ئاوای نەبینی.\nئەنەسی كوڕی مالك، خزمەتكاری پێغەمبەر(صلى الله عليه وسلم) گوتویەتی: ((ما أعلم النبي(صلى الله عليه وسلم) رأى رغيفاً مرققاً حتى لحق بالله! ولا رأى شاة سميطاً بعينه قط)). رواه البخاري\nواتە: نەمزانیوە و نەمبینیوە، پێغەمبەر(صلى الله عليه وسلم) نانی نەرمی بینیبێ و خواردبێتی، تا ئەو كاتەی بە خوای خۆی گەیشت، هەروەها هەرگیز مەڕی سوركراوەی نەبینیوە و نەخواردوە.\nپێغەمبەر(صلى الله عليه وسلم) دەیفەرمو: ((اللهم اجعل رزق آل محمد كفافاً، وقيل قوتاً)). رواه البخاري ومسلم.\nواتە: خوایە رزق و رۆزی ماڵى خێزانەكانی محمد هەر ئەوەندە بێ نە زیاد لە پێویستی بێ و نەكەمیش، هەروەها گوتراوە فەرمویەتی: خواردنی ماڵی محمد نە زیاد و نەكەم بێ.\nفاطيمه هاتە خزمەت پێغەمبەر(صلى الله عليه وسلم)، تا سكاڵاى ئەوەى لەلا بكات، كە بەهۆى دەستاڕەوە دەستى تڵۆقاوە، پێشى گەیشتوە كە پێغەمبەر(صلى الله عليه وسلم) كۆیلەى بۆ هاتوە، تا بەندەیەكى بداتێ ئیشى بۆ بكات، بەڵام پێغەمبەر لەوێ نەبو، ئەمەى لەلاى خاتو عائیشە باس كرد، خاتو عائیشەش ئەم هەواڵەى بە پێغەمبەر راگەیاند.. ئیمام عەلى (رضي الله عنه) دەڵێ: پێغەمبەر(صلى الله عليه وسلم) هاتە ماڵمان، ئێمەش راكشابوین، جا كە هات هەستاین، پێغەمبەر فەرموى: هەڵمەستن هەر لە شوێنى خۆتان بن، ئینجا لەنێوان من و فاطيمه دانیشت، هەتا ساردایى پێیەكانى لەسەر سكم هەست تێ كرد، پێغەمبەر فەرموى: شتێكتان لەوە چاكتر پێ بڵێم؟ ئەگەر چونە سەر جێگەى خەوتن و ڕاكشان (33)جار بڵێن سبحان الله، (33)جار بڵێن الحمدلله، (33) جار بڵێن الله اكبر، ئا ئەم ویردانە بۆ ئێوە لە خزمەتكار باشترە!!\nلێرەدا پرسیارێك لەوانەیە بكرێ و بڵێین: باشە بۆچی ژیان بەم شێوە رەق و هەژارى یە ببرێتە سەر؟ وەڵامەكەی ئەوەیە: گەر ئوممەتێك بیەوێ بە نەمری و سەربەرزی بژی، بیەوێ لاپەڕەكانی لە مێژودا پڕشنگدار و روناك بێت، دەبێ سەركردەكانی ژیانێكی وایان نەبێ، كە خەڵك برسی بن و خۆیشیان تێر. ئەمە فێری سەركردەكان و لێپرسراوەكان دەكات كە بەرامبەر ماڵ و سامانی گەل، خۆیان پاك رابگرن، كە وا راهاتون بە ناحەق ئەو ماڵ و سامانەی گەل بخۆن. چۆن دەبێ پێغەمبەر و خێزانەكانی لەوپەڕی خۆشی و تێری دابن، هەژارانی مسوڵمانانیش بە برسى یەتی ژیان ببەنە سەر. خۆ پێغەمبەر دەیتوانی بە هۆی ماڵی مسوڵمانانەوە لە غەنیمەتدا خۆی دەوڵەمەند بكات، بەڵام ئەمە سیفەتی پێغەمبەر نەبو.\nدەبا خەو نەچێتە چاوی ئەو سەركردانەی خۆشی و بەختیاری ژیانیان لەسەر حیسابى نەبونی و نەداری و برسى یەتی خراپی گوزەرانی گەلەكەیان بە دەست دێنن.\nهەروەها ئەم جۆرە ژیانەی پێغەمبەر(صلى الله عليه وسلم)، مسوڵمانانی فێری ژیانی سادە و ساكار كرد تا دور بن لە زیادەڕۆیی و دەست بڵاوى.\nپێغەمبەر(صلى الله عليه وسلم) زۆر جار، كە دەچوە ماڵەوە داوای خواردنی لە خێزانەكانی دەكرد، گەر خواردنیان نەبوایە پێغەمبەر(صلى الله عليه وسلم) دەیفەرمو: من بەڕۆژوم! رۆژوی (تطوع). رۆژوی فەرز دەبێ لە پێش فەجردا نیەتی دڵی لەگەڵ دابێ.\nعومەری كوڕی خەتتاب رەزای خوای لێ بێ، چوە ماڵەوە داوای لە خێزانەكەی كرد خواردنی بۆ بێنێ، خێزانەكەی گوتی: هیچ شتێكمان نى یە تەنها چەند پارچە نانێكی رەق نەبێ. جا عومەر كەمێك ئاو و سركەی بەسەر پارچە نانەكاندا كرد و خواردی تا تێر بو، پاشان گوتی: ((لا بارك الله بمن أدخله جوفه الى النار)).. واتە: بەرەكەتی خوا لەو كەسە نەبێ، كە بە هۆی گەدەیەوە دەچێتە ئاگری دۆزەخەوە. واتە: بە پەیداكردنی پارەی حەرام گەدەی تێر دەكات.


دایە نەجمەو یاپراخی نۆبەرە\nئامادەکردنی: ئاوات ئەحمەد سوڵتان\nده‌مێك بوو دایه نه‌جمه له‌ناو کونه‌ته‌یاره‌که‌دا خه‌وتبوو، کات نزیکی ئێواره ببۆوه که بۆنێکی خۆش گه‌یشته لووتی:\n- ئایشه گه‌ڵای له‌کوێ په‌یدا کردووه، خۆزگه پێم بووتایه ئه‌و تۆزه دووگه‌شی تێبکات که له‌ژێر سه‌به‌ته‌که‌دا دامنابوو.\nئیتر هه‌روا به تامه‌زرۆیی‌و بێ ئەوەی جووڵەیەک بکات، چاوه‌ڕوانی بانگ بوو، تا رۆژووه‌که‌ی به نۆبه‌ره‌ی یاپراخی گه‌ڵامێو بشکێنێت.\nئه‌و رۆژه 17 ی ره‌مه‌زانی 1988 بوو، شوێنکه‌ش گوندی گۆپته‌په‌ی ئاغجه‌له‌ر بوو. بۆنی یاپراخه‌که دایه‌ی گه‌ڕاندبۆوه بۆ ساڵانێکی دوور که تازه شووی کردبوو، ئەو کاتانەی بەردێکی پانیان هەبوو پێیان دەووت بەردی سەر یاپراخ..... ده‌نگی ئایشێ بیرکردنه‌وه‌که‌ی لێ تێکدا:\n- دایه من و خه‌جێ ده‌چینه‌وه ناودێ به‌لای ماڵه‌کانمانه‌وه، ده‌مێکه نه‌چویین، تۆ ئاگایه‌کت له چێشته‌که بێت"\nچووە پێشەوەو به‌دیار سێ کوچکه به‌رده‌که‌و مه‌نجه‌ڵه ره‌شه‌که‌وه تروشکه‌ی کردو چاوی بڕییه کچه‌کانی که دوور ده‌که‌وتنه‌وه. له‌ناکاو هاژه‌ی ته‌یاره به‌سه‌ر ئاواییدا هێمنی ناوچه‌که‌ی شڵه‌ژاند. زۆر گوێی پێنه‌داو چاوه‌ڕوانیکردنی بانگی ئێواره‌ی لا گرنگتر بوو. ته‌یاره‌کان خولێکیان خواردو پاشان ناودێیان بۆردومان کرد، که‌چی له‌بری ناڵه‌و گرمه‌ی ته‌قینه‌وه‌کان، یه‌ک دوو ته‌په‌ی کپ هاتن و بۆنێک به‌وناوه‌دا بڵاو بووه‌وه‌و گه‌یشته لووتی دایه نه‌جمه‌ش که له‌به‌رخۆیه‌وه بیری له‌وه ده‌کرده‌وه که "له‌بۆنی سیر ده‌چێت".\nبیری نەماوە چۆن هه‌واڵه‌که‌ی زانی و کێ پێی وت، هێندە نەبێت که ده‌گاته سه‌ر ئایشێ، ده‌بینێ له‌سه‌ر پشت که‌وتووه‌و که‌فاو به لالغاوه‌یدا دێته خواره‌وه. هه‌رچه‌ند رایده‌وه‌شێنێت و ده‌یه‌وێت قسه‌ی له‌گه‌ڵ بکات، تاکه شتێک که نیشانه‌ی مانی کچه‌که‌ی بوو، ئه‌و که‌فه بوو که لالغاوه‌ی ده‌چۆڕا.\nده‌بوو جێیبهێڵێت، مشورێکی بخوات، خۆی ده‌کات به ماڵیاندا له‌ناو دێ، ره‌حمانی مێردی تێگه‌یاندو به‌هه‌ردوکیان که‌وتنه گه‌ڕان بۆ تراکتۆرێک تا بیگوێزنه‌وه. دونیا به‌ره‌و تاریکی ده‌ڕۆیشت، هه‌موو که‌سه‌کانی ناودێ ئه‌وه‌نده ئاویان کردبوو به سه‌روچاو و جله‌کانی خۆیاندا، ده‌تووت بارانێکی به‌خوڕ باریوه.\nنه‌جمه شه‌ست و یه‌ک ساڵی ته‌مه‌نی به‌دوای خۆیدا کێش ده‌کردو وه‌ک لاشه‌یه‌کی بێگیان له‌گه‌ڵ ره‌حمانی مێردیدا به‌ره‌و ماڵی خۆیان ده‌گه‌ڕانه‌وه، رووداوه‌کان له‌پێشچاوی لێڵ ببوون، چاوەکانی به‌رده‌وام ده‌برژانه‌وه‌و فرمێسکیان لێده‌چۆڕا، له‌ناکاو که‌سێک دێته به‌ر چاوی و واده‌زانێت که "ئه‌وه ئایشێیه"، ئەوە خه‌جێ بوو به دوو پیاو ده‌ستیان گرتبوو به کوێره‌کوێر ده‌یانهێنایه‌وه بۆ ماڵه‌وه. کچه‌که هۆشی له‌ده‌ست دابوو، به‌رده‌وام ده‌یقیژاندو هاواری ئایشێی ده‌کرد.\nدایە نەجمە سه‌ری لێشێوا، توانای بیرکردنەوەی نەما، هەروا لەجێگای خۆی کزۆڵەی کرد... دواتر کە پێیان وت کوڕو کچەکەی تریشی عەلی (١٣ ساڵ) و سارا (١١ ساڵ) دیارنین و سۆراخیان نیە، هیچی نه‌کردو له‌جێگای خۆی نه‌بزوا.\nره‌حمان چوو به‌دوایاندا بگه‌ڕێ. نه‌جمه به هه‌ر شێوه‌یه‌ک بێت توانی خه‌جێ بخه‌وێنێت، راستییەکەی دایە نەجمە وای دەزانی خەوتووە، بەڵام خه‌جێ بوورابۆوه. له‌ناکاو گوڕێکی تێگه‌ڕاو له‌ماڵ هاته ده‌ره‌وه‌و چوو بۆ ماڵی حاجی ئه‌حمه‌دی براگه‌وره‌ی که دراوسێیان بوون، تا هه‌واڵێک بزانێت.\nله‌وێ جامێک ماستاوی ده‌ده‌نێ، له‌گه‌ڵ خواردنه‌وه‌یدا ده‌ڕشێته‌وه. له‌گه‌ڵ رشانه‌وه‌که‌دا وایده‌زانی ده‌مرێت، هه‌ستی به ئاونگی گیانده‌رچوون ده‌کرد له گیانی داده‌چۆڕی. وه‌لێ قه‌ده‌ر شتێکی تری حه‌شاردابوو، ڕشانه‌وه‌که به‌خێر گه‌ڕاو بووه هۆی رزگاربوونی له‌و ماده ژه‌هراوییه‌ی چووبووه ناو له‌شیه‌وه.\nبه یاریده‌ی حاجی و ژنه‌که‌ی گه‌ڕایه‌وه بۆ ماڵی خۆیان، هێشتا نه‌چووبووه ژووره‌وه که خه‌جێ هاته‌وه هۆش خۆی و کردی به قیژه‌قیژو توند باوه‌شی کرد به دایکیدا که یه‌کسه‌ر که‌وته لاواندنه‌وه‌ی و هێوری کرده‌وه. ئه‌و چاوی نه‌یده‌بینی، به ده‌نگیدا ده‌یناسییه‌وه که ئه‌وه دایکێتی و ئارامیی تێده‌گه‌ڕا.\nدره‌نگانێ ره‌حمان ده‌گه‌ڕێته‌وه‌و عه‌لی و سارای دۆزیبۆوه، هه‌واڵی ئه‌وه‌شی پێده‌بێت که عه‌به‌ی کوڕیان له له‌گه‌ڵ ژماره‌یه‌ک خه‌ڵکی ئاواییدا ویستبوویان به‌ره‌و به‌رزی رابکه‌ن، بەڵام لە دامێنی چیاکه‌دا گیانی ده‌رچووه. دایه نه‌یده‌زانی دڵێ به هاتنه‌وه‌ی کوڕو کچه‌که‌ی خۆش بێت، یان خه‌م بۆ مردنی کوڕه‌که‌ی تری بخوات.\nبڕیارده‌ده‌ن هه‌ر ئه‌و شه‌وه گۆپته‌په جێبهێڵن، کچێکی تریشیان هه‌بوو ناوی زوبێده بوو، هه‌ر له دێکه‌ی خۆیان شووی کردبوو، سێ منداڵیشی هه‌بوو. ره‌حمان نه‌جمه‌و منداڵه‌کان ده‌خاته تراکتۆری ناسیاوێکیانه‌وه‌و خۆشی ده‌ڕوات بۆ لای کچه‌که‌ی تری، به‌هیوای ئه‌وه‌ی دواتر یه‌ک بگرنه‌وه. نه‌جمه ناڕوات و پێداده‌گرێت که ده‌بێت ته‌رمی ئایشێش له‌گه‌ڵ خۆی ببات.\nده‌چنه سه‌ر تەرمەکە، ده‌بینن رۆحی تێدا ماوه، له به‌تانییه‌کییه‌وه ده‌ئاڵێنن و له‌گه‌ڵ خۆیان ده‌یبه‌ن.\nژماره‌یه‌ک تراکتۆر له گۆپته‌په‌وه ده‌که‌ونه ڕێ به‌ره‌و گوندی ته‌وه‌که‌ل. نه‌جمه سه‌ری خه‌جێی نابوو به سنگییه‌وه‌و هه‌روا سه‌یری ئایشه‌ی ده‌کرد، ئاگای لێبوو، به‌رله‌وه‌ی بگه‌نه ئاواییه‌که ئایشێ گیانی ده‌رچوو. لەو کاتەدا دەنگێک ڕایچڵەکاند: جاشەکان قابلەمەیەکی فافۆنیان لە تراکتۆرەکەی خۆیانەوە فڕێ دا، کەوتە بەرچاوی دایە نەجمەو ناسییەوە.\nده‌گه‌نه پێشه‌وه ژماره‌یه‌کی زۆر له سه‌رباز و جاشه‌کان ده‌بینن که کۆمه‌ڵێک تراکتۆریان راوه‌ستاندبوو، پیاوه‌کانیان داگرتبوو، پرسیاریان لێده‌کردن. تازه بواری گه‌ڕانه‌وه نه‌مابوو. ئه‌مانیش هه‌موویان ده‌ستگیرکران و بردیانن به‌ره‌و گوندی کانی شه‌یتان. که‌ده‌گه‌نه به‌ره‌وه دونیا رووناک ده‌بێته‌وه‌و لای کانی و ئاوێک ده‌وه‌ستن و جاشه‌کان بواریان ده‌ده‌ن ئاوبخۆنه‌وه‌و ده‌موچاویان بشۆن. که ئاو ده‌گاته سه‌روقژیان، زۆربه‌یان ده‌ڕشێنه‌وه‌و دواتر هه‌ستده‌که‌ن باشتر بوون. ماوه‌یه‌ک ده‌ڕۆن و پاشان رایانده‌گرن و سواری زیلی سه‌ربازییان ده‌که‌ن به‌ره‌و ته‌کیه، نه‌جمه ته‌رمی ئایشێ له‌گه‌ڵ خۆی ده‌بات. کاتێک نزیکی ته‌کیه ده‌بنه‌وه ژماره‌یه‌ک دره‌خت ده‌بینن، عه‌لی فرسه‌ت ده‌هێنێت و له زیله‌که خۆی هه‌ڵده‌داته خواره‌وه‌و له‌به‌رچاو ون ده‌بێت. نه‌جمه خۆی تێک نادات و له ناخی خۆیدا هه‌ستده‌کات که ئه‌میشی له‌ده‌ست چوو.\nله ته‌کیه به شێوه‌یه‌کی چاوه‌ڕواننه‌کراو ئازادیان ده‌که‌ن، نه‌جمه‌و سێ کچه‌که‌ی ده‌چنه ماڵێک و ئه‌وانیش مه‌ڵحه‌م و قه‌تره‌یان بۆ په‌یدا ده‌که‌ن و چاوه‌کانیان تیمار ده‌که‌ن. پیاوێک که ناوی کاکه برابوو، ته‌رمی ئایشێ ده‌بات بۆ ماڵی خۆیان. عه‌لی که رایکردبوو توانیبووی بگاته ناو ته‌کیه‌و ماڵێک داڵده‌یان دابوو، هه‌ر چاوه‌چاوی بوو که‌سوکاره‌که‌ی خۆی بدۆزێته‌وه، به ڕێکه‌وت کاکه برا ده‌بینێت و پێکه‌وه ته‌رمی ئایشێ ده‌که‌ن به‌ژێر خاکه‌وه.\nرۆژێکی تریش له ته‌کیه ده‌مێننه‌وه، پاشان حه‌مه‌ی زاوای دێت و خێزانه‌که ده‌بات بۆ ماڵی خۆیان له که‌رکوک. به‌ڵام ئه‌وه زۆر مه‌ترسیدار بوو، ترسی ئه‌وه‌شیان هه‌بوو خه‌جێ به هاوارو قیژه‌قیژ ئاشکرایان بکات، بۆیه رۆژی دواتر، ده‌یانبات بۆ سلێمانی بۆ ماڵی عوسمانی موزه‌مید، که خزمی باوکی نه‌جمه بوو.\nعوسمان به دزییه‌وه له خه‌سته‌خانه ده‌رزی ده‌هێناو بۆ خه‌جێی به‌کارده‌هێنا، ورده ورده له ماوه‌ی سێ مانگدا چاک بووه‌وه. ماوه‌یه‌کی تریش لای عوسمان ده‌مێننه‌وه، پاشان ده‌گه‌ڕینه‌وه بۆ ته‌کیه‌و سه‌ردانی گۆڕی ئایشێ ده‌که‌ن، هه‌رله‌وێ هه‌واڵیان پێده‌گات که عه‌به له ناو گوندی خۆیان (گۆپته‌په) نێژراوه.\nخێزانه‌که له ته‌کیه ده‌مێننه‌وه‌و خه‌به‌ریان پیده‌گات که ره‌حمان و زوبێده‌و منداڵه‌کانی له نزیک چه‌می ئه‌سکه‌نده‌ربه‌گ ده‌ستگیرکراون و لێکیان جیاکردوونه‌ته‌وه‌و بردوویانن بۆ به‌ندیخانه‌ی نوگره سه‌لمان. شه‌ش مانگێک تێپه‌ڕی و دایک و کچه‌کانی به خێرو چاکه‌ی خه‌ڵکی ته‌کیه ده‌ژیان. له‌ناکاو ره‌حمان هاته‌وه بۆ لایان، هه‌موو گیانی ئه‌سپێ بوو، تووشی نه‌خۆشی پێست ببوو، ده‌بوو له خه‌می چاره‌سه‌رکردنی ئه‌میشدا بن. ره‌حمان زۆر په‌رێشانی زوبێده‌و منداڵه‌کانی بوو که به به‌رچاوی خۆیه‌وه بردیانن و گۆڕیان گوم بوو.\nدواتر عه‌لی ده‌گه‌ڕێته‌وه بۆ گۆپته‌په‌و گۆڕی عه‌بدوڵای برای ده‌دۆزێته‌وه، ده‌نێرێت به‌دوای دایکیداو ئێسکه‌کانی کۆده‌که‌نه‌وه‌و ده‌یبه‌ن له گۆڕستانی نزیک قه‌ڵا ده‌ینێژن. نه‌جمه بۆی روونده‌بێته‌وه که حاجی ئه‌حمه‌دی برای و شه‌ش کوڕی و پێنج کچی و ژنه‌که‌ی که ئاوس بوو، له کاره‌ساته‌که‌دا تیاچوون و نه‌یانتوانی ده‌ربازببن.\nکاتێک نه‌جمه ئه‌م چیرۆکه‌ی گێڕایه‌وه ته‌مه‌نی حه‌فتاونۆ ساڵان بوو، ره‌حمانی هاوسه‌ری دوای ماوه‌یه‌ک ئیفلیج بوون، به‌ده‌م په‌ژاره‌ی کچ و کچه‌زاکانیه‌وه له دونیا ده‌رچووبوو. ئێستا له‌گه‌ڵ خه‌جێ و عه‌لی و سارادا له گۆپته‌په ده‌ژین و رۆژانی خۆی به لاواندنه‌وه‌ی عه‌بدوڵاو ئایشێ و زوبێده‌و منداڵه‌کانییه‌وه ده‌گوزه‌رێنێت.\nلەوکاتەوە، هەرجارێک یاپراخیان هەبێت، دایە نەجمە بە بێدەنگی بەدیارییەوە دادەنیشێت‌و لەبەرخۆیەوە بارانی فرمێسک دەبارێنێت‌و هەموو رووداوەکانی ئەو رۆژەی دێتەوە یاد...بۆنی یاپراخەکەو بۆنی بۆمبەکان دێنەوە بەر لووتی‌و سەرلەنوێ هەستیان پێدەکاتەوە. کاتێکیش یاپراخەکە هەڵدەڕێژن، هەڵدەستێت‌و لەو ناوە دوور دەکەوێتەوە...\nەم چیرۆکانە هەموویان ڕاستەقینەن، رەوتی رووداوەکانمان وەک خۆی هێشتۆتەوە، بەڵام هەوڵمان داوە گیانێکی درامییان بەبەردا بکەین، بەشێوەیەک لەشێوەکان وەک چیرۆکی هونەرییان لێ بکەین، بۆ ئەوەی خوێنەر توانای هەبێت بەردەوام ببێت لە خوێندنەوەو شکۆدارییەکیش ببەخشینە پاڵەوانە ڕاستەقینەکان... ئەوانەی تەنها خۆیان دەتوانن چیرۆکەکانیان بگێڕنەوە.\n* نه‌جمه محه‌مه‌د ساڵح ره‌زا له ساڵی 1927 دا له گۆپته‌په له‌دایک بووه‌و له‌وانه‌یه له‌کاتی بڵاوبوونه‌وه‌ی چیرۆکه‌که‌یدا له دونیا ده‌رچووبێت.\nئه‌م بابه‌ته 6007 جار خوێنراوه‌ته‌وه


یەكەمین تیمی ئاگركوژێنەوە\nله‌لایه‌ن: محەمەد ڕزگار - به‌روار: 2021-02-23-13:52:00 - کۆدی بابەت: 2576\nیەکەم تیمی ئاگر کوژێنەوە\nلە کۆندا پیاوانی ئاگرکوژێنەوە بەو شێوە یاساییەی ئەمڕۆ نەبوون، ئەگەر ماڵێک ئاگری بگرتایە هەموو کەسێک دەبووە پیاوی ئاگر کوژێنەوە، خەڵکیش تیمێکیان دروست دەکرد بە مەنجەڵ و سەتڵەوە بۆ کوژاندنەوەی ئاگرەکە و بە ڕیز دەوەستان لە ماڵە ئاگر گرتووەکە وە تا سەر ڕووبارێک یان ئاوێک، سەتڵە ئاوەکەیان دەدایە دەستی یەکتر تا دەگەیشتە دەستی ئەوانەی لەسەر ئاگرەکە بوون.\nساڵی ١٦٦٦ ئاگرێک لە لەندەن کەوتەوە و ١٣ هەزار بینا تیایدا ئاگری تێبەربوو، لەوانە کاتادرائییەی سانت پۆڵ، دوای ئەو ڕووداوە ئینگلیزەکان پەمپی دەستیان دروست کرد تا پیاوانی ئاگر کوژێنەوە لە ڕێگەی لوولەیەکەوە ئاگری پێ بکوژێنێتەوە.\nهاوڵاتیانیش پەیمانیان دا هاوکاری پیاوانی ئاگر کوژێنەوە بکەن و لە هەر کوێیەک ئاگرێک کەوتەوە، واز لە کاری خۆیان بهێنن و خۆبەخشانە بڕۆن بۆ کوژانەوەی ئاگرەکە.\nلە شاری لەندەن پیاوێکی تایبەت دانرا بۆ ئامڕازی ئاگادارکردنەوە بە ناقوس لێدان یان بانگەواز کردن و ئاگادار کردنەوەی هاوڵاتیان لە کاتی ئاگر کەوتنەوەدا و ئامادەکردنی پێویستییەکانی ئاگرکوژاندنەوە.\nهەروەکا کۆمپانیاکانی بیمە ''تأمین'' کردن تیمی تایبەتی ئاگرکوژاندنەوەیان پێکهێنا بۆ کوژاندنەوەی ئەو بینایانەی کە بیمە کرابوون، بەڵام بە دەگمەن یارمەتی ئەو لایەنانەی دەدا کە بیمە نەکرابوون.\nساڵی ١٨٣٥ شاری نیویۆرک یەکەم تیمێکی چوار کەسی ئاگر کوژێنەوەی پێک هێنا، موچەی ساڵانەی هەر یەکیان بڕی ٢٥٠ دۆلار بوو... ئەمانە بە پۆلیسی ئاگرکوژێنەوە ناسرابوون، و یەکەم بنکەی ئاگر کوژێنەوەش ساڵی ١٨٥٥ لە شاری نیویۆرک دروست کرا.\nئەمڕۆ لە ویلایەتە یەکگرتووەکاندا هەزار فەرمانگەی ئاگر کوژێنەوە هەیە کە تیایدا کەسانی ئاگر کوژێنەوەی پسپۆڕ کار دەکەن، لەگەڵ زیاتر لە پانزە هەزار فەرمانگەی تریش کە کەسانی خۆبەخش بە نیوە دەوامی تیا دەکەن.\nهەروەها لە ویلایەتە یەکگرتووەکان زیاتر لە هەشت سەد هەزار پیاوی ئاگرکوژێنەوەی پسپۆڕ هەیە، لەگەڵ هەشت سەد هەزار پیاوی ئاگرکوژێنەوەی خۆبەخش.\nبابه‌ته په‌یوه‌ندیداره‌كان به : یەكەمین تیمی ئاگركوژێنەوە


» پەڕەپێدانی ھاوكاری کەلتووری هەرێمی کوردستان لەگەڵ شاری کراکۆڤ لە پۆڵۆنیا.\n1 شه‌م, 31 مارس 2020 4:57\nپەڕەپێدانی ھاوكاری کەلتووری هەرێمی کوردستان لەگەڵ شاری کراکۆڤ لە پۆڵۆنیا.\nشوبات 21, 2020,&nbsp21:11\nبەڕێز زیاد رەئووف ، نوێنەری حکومەتی هەرێمی کوردستان لە وڵاتی پۆڵۆنیا کۆبوونەوەیەکی تایبەتی ئەنجامدا لەگەڵ بەڕێز ڕۆبەرت پیاسکۆڤسکی ( Robert Piaskowski ) ، نوێنەری تایبەتی پارێزگاری کراکۆڤ بۆ کاروباری کەلتووری.\nلە میانی کۆبوونەوەکەدا باسیان لە زیاتر پەرەپێدانی پەیوەندیە كەلتووریەكانی نێوان هەرێمی کوردستان و شاری کراکۆڤ کرد، وە گەشبین بوون بە ئایندەی پەیوەندیەکان و توانای ئەنجامدانی كۆمەڵێك چالاكی جۆراوجۆر و جێبەجێ كردنی چەند پرۆژەیەك.\nلەلای خۆیەوە نوێنەری تایبەتی پارێزگاری کراکۆڤ ئامادەیی خۆی دەربڕی سەبارەت بە ئاڵوگۆڕی پسپۆرانی پەیوەند بە شوێنەواری و نوێژینەوە كردنەوەی شوێنە كۆن و مێژوویەكانی كوردستان . شایەنی باسە شاری كراكۆڤ خاوەنی چەندین شوێنی کەلتووری و شوێنەواری زۆر بەناوبانگە و ساڵانە زیاتر لە ١٠ ملیۆن گەشتیار بۆ بینیی شوێنە مێژوویی و گەشتیاریەکان ڕووی تێدەکەن . ئێستاش بۆ ماوەی دوو ساڵ شاری كراكۆڤ سەرپەرشتی ڕێكخراوی جیھانی شارە شوێنەواریەكان دەكا بەناوی ( Organization of World Heritage Cities ) ، ئەو ڕێكخراوەی شاری ھەولێریش ئەندامە تیایدا .\nهەروەها ھەردوولا ھاوڕابوون لە ئاڵوگۆڕی ھونەری لە بوارەكانی شانۆ و موزیك و شێوەكاری و چەند پڕۆگرامێکی هونەری تر .\nلەلای خۆیەوە نوێنەری تایبەتی پارێزگاری کراکۆڤ سوپاس و پێزانینی و خۆشحاڵی خۆی دەربڕی سەبارەت بەو چالاكیە كەلتووریانەی نوێنەرایەتی حكومەتی هەرێمی کوردستان بەردەوام ئەنجامیان ئەدا لە كراكۆڤ وەكو پێشانگا و كۆنسێرت و بەشداری كردن لە فیستیڤالی فرەكەلتوری شاری كراكۆڤ .


له بیتاقه و تا مه‌طاڕ\nدوایی دەستە گوڵه‌که‌ی من له پارکی ئازادی شاری قارەمان پەروەری سلێمانی به ئاوم دادا و "بیتاقه" به "بێ تاقەت" تێگه‌یشتم، نۆڕه‌ی کوردێکی تره که ببێته "قوربانی" زاراوەی پشتشکاوی کوردی "برادرانی" کوردی ئه‌ودیو. بۆ پرسیاری بوون و نه‌بوونی بلیت په‌یوه‌ندیم دەگەڵ شرکه‌تێکی "سه‌یر و سەفەر" گرت. کچێک به زمانی نۆروێژی وڵامی دامه‌وه و به کورد دەرچوو. به کوردییه‌کی زۆر جوان و ڕێک و پێک قسەی دەکرد. له ناو قسەکانیدا به‌ڵام چه‌ند وشه‌ی بەکار هێنا که من که‌مێک سەرم سووڕما. لێم پرسی خه‌ڵکی کام شاره. گوتی بانه. گوتم ئه‌ی ئه‌و "مه‌جال و مه‌طاڕ"ه‌ت له کوێڕا هێناوه. پێکه‌نی. گوتی ئاخر نازانی! گێرایه‌وه گوتی جارێک پیاوێکی هه‌ولێری بۆ کڕینی بلیت په‌یوه‌ندی پێوه گرتووه. هه‌ر پیاوە گوتوویه‌تی "مه‌طار" ئه‌میش گوتوویه‌تی نه‌خێر "قه‌تار" نا، فرۆکه. هه‌ر پیاوه‌که ده‌ڵێ "ده‌لێم مه‌طار مه‌طار" ئه‌ویش ده‌ڵێ نه‌خێر قه‌تار نا، نا، فرۆکه، فرۆکه! گوتی هێنده‌ی نه‌مابوو ڵێمان ببێت به شه‌ڕ تا ئه‌وه‌ی به یارمه‌تی هاوڕێکه‌ی که له په‌نای دانیشتبوو، له‌یه‌ک تێگه‌یشتین و ئەمجارەشیان به خێر گوزەرا.\nخوا بیدا شووی عەرەب!\nماوەیەکە بێ ویستی خۆم له هه‌ندێ باس و نووسراوەی ڕۆژنامه‌کان و ماڵپه‌ڕە کوردییه‌کان ئاگادار دەبمه‌وه. یه‌كێ له‌و هه‌واڵانه‌ی زانین و نه‌زانینی هەر وەک یه‌که بەڵام گۆیا له کوردستان و ماڵپەڕە کوردییه‌کاندا وەک "بۆمبی تەقیو" دەنگی داوەتەوە شووکردنی به‌ڕێز که‌ژاڵ ئه‌حمه‌دی شاعیره. هۆی ئه‌و تەقینه‌وەش هیچ نییه جگه له‌وه‌ی کابرا وەک شتێک "که‌مێک" عەرەبه، عەرەبی ئوردۆن. ئاه و نه‌زیله‌ی پیاوی کوردە له سەر و ژێری وتاره کورت و درێژه‌کاندا که ئه‌ی خۆ ئه‌و خانمه ئه‌م هه‌موو "به فیزه‌وه" باسی کورد و کوردایه‌تی دەکرد بۆ چووه مێردی به "عەرەبان" کردووه. کابرایه‌ک تەنانه‌ت نووسیبووی له‌وانه‌یه که‌ژاڵ خان له‌مه‌و به‌دوا شێعرەکانی به عەرەبی بنووسێت و که‌سێک وەریگێرێتە سەر زمانی شیرینی کوردی.\nمن چ کارم به مێرد کردنی که‌ژاڵ ئه‌حمه‌د نه‌داوه. که شووکردن و نه‌کردنی مرۆڤ ئاسایی ترین مافی ئه‌و مرۆڤه و ته‌نیا ئه‌و مرۆڤه‌یه و به کێ شوو دەکات و بۆ شوو دەکات و کەی شوو دەکاتیش هەر وەتر. به‌ڵام تێناگه‌م ئه‌و به‌زم و هه‌ڵا و هوریایه چییه سازکراوه. ژن که تا ته‌مه‌نێکی دیاریکراو شوو نه‌کات "ترشاو و پیرەکچه و قه‌یره و ماوەتەوە و که‌س نایخوازێت و ..." و که شووی کرد دەبێ دۆعای به‌خێری هه‌موو گه‌لی کوردی به‌دواوە بێت!\nچۆنه به سەدان، هه‌زاران کوڕی کورد ژن و دۆسته‌کچ و "ده‌نکی شاردراوه‌ی" فارس و تورک و عەرەب و هه‌موو وڵاته‌کانی تریان هه‌یه و هه‌ژدەر هه‌ژدەر باسی کوردایه‌تی دەکەن و کوردبوون و خۆشەویستییان بۆ کوردستان ناکه‌وێته ژێر پرسیار که‌چی ئه‌گه ژنێک هه‌مان هه‌نگاوی هه‌ڵگرت ئه‌وه دەبێته ڕۆڕۆ هه‌ی ئابڕۆی ئه‌و ژنه‌مان ڕۆ!؟ یانی که پیاوی کورد ژنی غه‌یرە کورد دەخوازێ یان " شتی تر" زەفەر بردنه بە سەر "دوژمن" به‌ڵام که ژنی کورد هاوڕێ، مێرد و دۆستی غه‌یرە کوردی بوو یانی سەرشۆڕی بۆ گەل و لادان له کوردایه‌تی!؟\nقێزم له‌م دوو ڕووییه دەبێتەوە. قێزم له "خۆ به درۆیان هه‌ڵکێشان" دەبێته‌وه. قێزم له "شۆڕش کردن به ناوگه‌ڵی ژن" دەبێته‌وه. داخی گران ئه‌و دوو ڕووییه وای ڕیشە داکووتاوە، وا بۆته باو که نابڕێتەوە!\nفووتبۆل و پرخە!\nکابرا دۆڕاندیان. له حه‌ق نه‌گوزه‌رێین باشیان خۆماندوو کرد و دیتنی ئه‌و هه‌ڵات هه‌ڵاته دوور له تام و لزه‌ت نه‌بوو. به‌ڵام ئه‌و گۆڵه‌ی دەقه‌ی نه‌وەد!!! به هه‌مووی دەهێنا! هه‌ر کایه دەستی پێکرد پەیامی نارد که "یانی هەر بەڕاست ئاڵمان؟!" وتم کاکه من کوردم فێرم له نێوان "خراپ و خراپتر" دا هه‌ڵبژێرم تۆش ئه‌مجارەیان دان به جەرگتا بگرە. بە من چی ئاڵمان بیباته‌وە یا نا، گرنگ ئەوەیه کابرا بیدۆڕێنن ... که دۆڕاندیان!\nهه‌میشه پێموابوو پرخەکانی بابم پرخە نه‌بوون شاپرخە بوون. له بیرمه زۆرجار به نیوەشەو و بەرەبەیانی هه‌ڵدەستامه‌وه و بابم له خەو هه‌ڵدەستاند که حه‌مه گیان پرخەکانت کوشتیانم. هه‌ندێ جار تاقە چاوێکی دەکردەوە و لە بەر خۆیەوە دەیگوت " ئەی خۆم بۆ نایبیستم!" هه‌ندێ جاریش بوو به ناقایلی وەردەگەرا سەر شانی ڕاست یا چەپی و چرکەیەک، باوەر بکە هه‌ر چرکه‌یه‌ک، بێدەنگ دەبوو و هێشتا من سەرم نه‌که‌وتبووە سەر سەرینه‌که‌م پرخەی هه‌ڵدەستاوه. ئەوە قسەی ساڵانی دووره و منیش دوایی ئه‌و هه‌موو ساڵه وردە وردە ژان و ئازارەکانی پرخەم له بیرکردبوو ... تا ... تا ئه‌و ماوەیە. هەر ئەوەندە دەڵێم ئەم ڕۆژانه ڕۆژ نییه نەڵێـم حه‌مه گیان یادت بەخێر که پرخەی تۆ له چاو ئەو پرخانه‌ی ئێستا شەو تا به‌یانی خەو لە چاوم دەزڕێنن و ئەشکه‌نجەم دەدەن هه‌ر پرخە نه‌بوو... جا با هه‌ر بڵێن ژن وەک پیاوی پێ ناکرێت! ئەوەش بەڵگه که له پیاویش "خراپتری" پێ دەکرێت!\nئی‌مەیلێکم بۆ هاتبوو ڕێکلامی ماڵپەڕێکی کوردی بوو. لینکی شوێنه‌که‌یان دانابوو و به پیتی لاتین نووسیبوویان:\nbashy pawendyakany shrova\nپێموایه به‌یانییه تورکیه و ئاڵمان کایه‌یانه! تورکیه وێدەچێت هاتبێت ڕق و توڕه‌یی هه‌موو ئه‌و ساڵانه‌ی له ناخیدا کۆی کردۆته‌وه له زه‌وی کایه هه‌ڵیڕێژیت. ئه‌وه‌ش باشییه‌که‌ی ئه‌وه‌یه یانی کایه‌که کایه‌یه‌کی باش و پڕ له ڕووداو ده‌بێت. ئاڵمان بەڵام داخی زۆر شتی له سەر دڵ ماوه‌ته‌وه که‌مترینان داخی بوونی ئه‌و هه‌موو تورکه‌یه له وڵاته‌که‌یان. دەزانن بێت و ئه‌وان بیبه‌نه‌وه هه‌تا هه‌تایه دەبێ گوێیان له "خۆهه‌ڵکێشانی" تورکه‌کان بێت بۆیه دڵنیام هه‌رچی هێزیان هه‌یه کۆی دەکەنه‌وە بۆ ئه‌وه‌ی ڕووی تورکه‌کان که‌م که‌نه‌وه. ئەوەش دیسان به قازانجی جه‌ماعه‌تی "ته‌ماشاچی" تەواو دەبێ. بە هەر حاڵ هه‌رچی دەقەومێت نابێ نابێ نابێ تورکیه بیباته‌وه. خۆ فشه نییه!\nدۆڕانی ئیتالیام هیچ به دڵ نه‌بوو و بردنه‌وه‌ی سپانیا کۆڵێک خۆش بوو. ئه‌وه‌ش‌له یه‌ک کات و هه‌مان کاتدا! که نه‌توانی له نێوان دوو تیمی له بەردڵان دا هه‌ڵبژێری و ڕێک ئه‌و دوو تیمه کایه‌یانه نازانی چه‌پڵه بۆ کامیان لێ‌دەی. ئاکامه‌که‌ی دەبێته ئه‌وه‌ی له سەد و چه‌ند دەقەی کاتی کایه‌که تۆ لانی که‌م نه‌وه‌د و چه‌ند دەقەی به پێوه دەبی و هه‌ڵبه‌زدابه‌زت به سەر هه‌دوو لایاندا به‌ش دەکەی. دڵی هیچیان ناشکێنی!\nئێستا هه‌ستی "پیاوی چەند ژنه‌م" هه‌یه!!! دوایی ئه‌و هه‌موو ساڵه دڵداری کردنه دەگەڵ ئیتالیا و سپانیا دەبینم هیچ پێمناخۆش نابێت ڕووسییه بیباته‌وه!\nبه‌مه دەڵێن شەڕی ناخۆ!!!\n1- دەڵێن له سەفەردا مرۆڤه‌کان باشتر دەناسی. ڕاسته، زۆر ڕاسته، ئەوە به‌ڵام تەنیا بەشێک له ڕاستییه‌که‌یه. له سەفەردا خۆشت باشتر دەناسی. خۆت، له پەیوەندی دەگەڵ که‌سی به‌رامبه‌ر و دونیای دەوروبەرت، ڕووت دەبێتە‌وه و بەشێک له که‌لێن و قوژبنه‌کان و خاڵه نادیارەکانی دەردەخات. زۆر جار ته‌نیا له په‌یوه‌ندی دەگەڵ ئه‌وانی تر و دەرفەتەکاندایه که بۆت دەردەکەوێت تا کوێی ڕێگه هاتووی و کام سنوور(ه‌کانت) تێپەڕاندووه. ئه‌وه‌ش هه‌ندێ جار دڵنیایی به‌دواوه‌یه و هه‌ندێ جاریش دڵته‌نگی!\n2- یەک شەپۆل، دوو شەپۆل، سێ شەپۆل ... شەڕی من و شەپۆله‌کان، ئەو دەمەی به هه‌موو هێزی خۆیانه‌وه دێن و من به‌رز دەکەنه‌وه و قیژه و پێکه‌نین و ترس تێکه‌ڵ دەبنه‌وه. خۆش ئه‌وه‌یه نه من کۆڵ دەدەم و نه ئه‌وان ئارام دەبنه‌وه. هه‌ر منم، به هه‌موو ترسەکانمه‌وه، هه‌نگاو به هه‌نگاو ده‌چمه پێش و هه‌ر ئه‌وانن به‌ره‌و پاش پاڵم پێوە دەنێن. و ڕێک ئه‌و دەمەی وەک بابۆڵه له ناو خۆیاندا دەتپێچنه‌وه و نوقم دەبی، نه هیچ دەبینی و نه هیچ دەبیستی، نه کەس دەتبینێت و نه که‌س دەتبیستێ، وەک ئه‌وه‌یه له هه‌موو دونیا و دەنگه‌کان هه‌ڵبڕاوی. یه‌ک چرکه‌یه و به‌س. یه‌ک چرکه له نه‌بووندا!\n3- ئه‌مجارەش چوومه ناو هه‌ر دووکانێک، هه‌ر چێشتخانه‌یه‌ک، قاوه‌خانه‌یه‌ک، هه‌موو پێیان وابوو خه‌ڵکی وڵاتی ئه‌وانم و به زمانی خۆیان ده‌یاندواندم. هه‌ستێکی خۆش بوو، ئه‌وه‌ی به چاوی "خۆمانه" چاوت لێ بکه‌ن و له خۆیانت بزانن! وه‌بیرم هاته‌وه له شاره‌که‌ی خۆم لێیان پرسیم "کوردی کوێی؟"\n4- ئه‌و سەفەرە هیچی که‌م نه‌بوو گوڵپه‌ڕ نه‌بێت!


کۆنگرە دەگرین،بەڵام بۆ؟ – Knwe.org\nسەرەکی » وتار » كاوسێن بابه‌كر » کۆنگرە دەگرین،بەڵام بۆ؟\nکۆنگرە دەگرین،بەڵام بۆ؟\nدوای جەخت کردنەوەو پێداگرییەکی زۆری ئەندامان و کادرانی یەکێتی، بڕیاری بەستنی کۆنگرە دراو 21ی کانونی یەکەمیش دیاریکرا.\nکەم حزب هەیە پڕ نەبێ لە ململانێ و بگرەو بەردەی سیاسی، ئەگەر حزبێک لەو ململانێیانە خاڵی بێت، ئەوا لە فیکرو سیاسەتیش خاڵییە و لە سیفەتەکانی حزبیبوونیش کاڵبۆتەوە، بەڵام هیچ حزبێک هێندەی یەکێتی بە ململانێ و ناتەبایی سیاسیی و فیکری ناناسرێتەوە، ئەوەش تازە نییە و هەر لەسەرەتای دروستبوونییەوە هەڵگری چەندین دونیابینی سیاسیی جیاواز بووە، راستە هەندێک جار ململانێکان زۆر خەستبوونەتەوە و لەسەر کۆبوونەوە حزبییەکانەوە رژاوە بۆ سەر رووپەڕی رۆژنامە و میدیاکانی دیکە و سەروسەکوتی لە تیڤییەکانیشەوە دەرچووە! هێشتاش ئەوانە نەبوونەتە کێشە، بەڵکو شتە نەخوازراوەکە ئەوەیە هەندێک جار سواغ دراون بە بەرژەوەندیی تایبەت و پلەو پۆستەوە، ئەوەش یەکیتییەکانی ئازارداوە، هەر ئەو بەرژەوەندیخوازیی و پلەو پۆستەش بەردی خڕبووە بۆ دیواری ئایندەی یەکێتی.\nبەڵام یەکێتی کە هەڵقوڵاوی کوردەواریی و لەئەنجامی زەرورەتی سیاسی لەدایکبووە و هێشتا زۆر ئەرکی نیشتمانیی لەپێشدا ماوە، کۆمەڵگەی ئێمە پێویستییەکی زۆری بە یەکێتییە بۆ لاسەنگ نەبوونی پڕۆسەی سیاسی و حوکمڕانی و بۆ پاراستنی دیموکراسی و ئازادی، بۆیە دەبێت لاوازیی و کەندو کۆسپەکان تێپەڕێنێت و کۆنگرە بکاتە وێستگەیەک بۆ بەخۆداچوونەوە و ریفۆڕمێکی ئازایانە.\nئێستاپرسیارەکە ئەمەیە، کۆنگرە بۆ؟\n*دامودەزگاکانی یەکێتی بەسیستەم نەکات.\n*بەرنامەیەکی نوێ کە لەئاست هەلومەرج و گۆڕانکارییەکانی ناوچەکە و جیهان بێت پەسەند نەکات.\n*فیکرو فەلسەفەی سۆشیال دیموکرات نەکاتە رێنوێنی دونیابینی و ئایندەخوازی و پرەسیپەکانی نەچەسپێنێ.\n*کۆنگرەیەکی دێموکرات و شەفاف و کراوە نەبێ.\n*سەرکردایەتییەکی نوێ بەوپەڕی شەفافی و ئازاد هەڵنەبژێرێ کە دەرفەتی یەکسان بۆ هەمووان رەخسابێ.\n*دیموکراسی و ئازادییە کەسییەکان قووڵتر و فراوانتر نەکات.\nئەوا وەڵامی ئەو پرسیارەمان وەرناگرینەوە، بەڵام دڵنیام حزبێک بەو هەموو زام و خوێن و فرمێسکەوە بەو هەموو سەروەرییانەوە، بەو هەموو کادرو ئەندامە هۆشیارەوە ئەم کۆنگرەیە دەکاتە هەنگاوی هەستانەوە و گوڕگرتنەوە بۆ سەنگەری پێشەوەی رزگاریی نیشتمانی وەک هەمیشە.


نوێنەری تایبەتی ئەمەریکا بۆ سوریا: شەڕ دژی ڕێکخراوی داعش لە سوریا بەمزووانە تەواو دەبێت\nنوێنەری تایبەتی ئەمەریکا بۆ سوریا جەیمس جێفری\nنوێنەری تایبەتی ئەمەریکا بۆ سوریا وتی بەڕێوبەرایەتییەکەی سەرۆک ترامپ هیوادارە شەڕ دژی ڕێکخراوی داعش لە کۆتا شوێنەکانیاندا لە سوریا لە ماوەی چەند مانگێکی دیکەدا کۆتایی پێبێت و هێزەکانی ئەمەریکا دەمێننەوە تاوەکو دڵنیا دەبنەوە لەوەی داعش بەتەواوەتی شکستی هێناوە.\nنوێنەری ئەمەریکا بۆ سوریا جەیمس جێفری وتی ئەمەریکا پێی وایە قۆناغی داهاتوو لە سوریا شکست هێنانی داعش دەبێت و چالاککردنی پڕۆسەی سیاسیی دەبێت بۆ کۆتایی هێنان بە جەنگی ناوخۆی سوریا.\nوتیشی ئەمەریکا لە هەوڵیدا بۆ دەستەبەرکردنی ئەم ئامانجە، هیوادارە پێش کۆتایی ساڵ لیژنەیەک پێک بهێنرێت بۆ دانانی دەستووری نوێی سوریا، ئەمەش وەکو جێبەجێکردنی ئەو ڕێکەوتنەی کە ڕابەرانی ڕوسیا و ئەڵمانیا و فەڕەنسا و تورکیا لەمیانەی کۆبوونەوەکەیاندا لە مانگی 10 دا پێی گەیشتوون.\nوتیشی هێزەکانی ئەمەریکا دوای سەرکەوتنی هێزەکانی هاوپەیمانان بەسەر یەکەکانی ڕێکخراوی داعشدا لە سوریا دەمێننەوە بەمەبەستی ئەوەی دڵنیا ببینەوە لەوەی داعش خۆی یەکنەخاتەوە.\nجێفری وتی " شکست پێهێنانی هەمیشەیی مانای ئەوە نیە بەس کۆتا یەکە سەربازییەکانی داعش لەناوببەیت کە کۆنتڕۆڵی هەندێک شوێنی کردووە، بەڵکو ئەوەیە کە داعش دووبارە دەرنەکەوێتەوە لەڕێی شانە نوستووەکانیانەوە."\nوتیشی واشنتن دەیەوێت هێزەکانی ئێران لە سوریا بکشێنەوە، ئاماژەی بەوەدا بەردەوامبوونی بوونی هێزەکانی ئێران لە سوریا هەڕەشەیە بۆ سەر هاوپەیمانەکانی ئەمەریکا لە ناوچەکەدا.\nجێفری وتیشی پێکهێنانی لیژنەیەک لەژێر سەرپەرشتی نەتەوە یەکگرتووەکاندا بۆ دەستکردن بە کاری دانانی دەستوورێکی نوێ بۆ سوریا هەنگاوێکی یەکلاکەرەوە دەبێت بۆ ئەوەی پڕۆسەی سیاسیی بەرەو پێشەوە بچێت. وتیشی ئەمەریکا ڕوسیا بە بەرپرسیار دەزانێت لەوەی دەسەڵاتەکانی بەکاربهێنێت تاوەکو سەرۆکی سوریا بەشار ئەسەد بهێنێتە سەر مێزی گفتوگۆ.\nهەروەها وتی " ئامانجمان، دووبارەی دەکەمەوە ئەو ڕێکەوتنەی کە لە 27 ی مانگی 10 دا ڕوسیا و فەڕەنسا و ئەڵمانیا و تورکیا لەسەری ڕازیبوون، پێکهێنانی لیژنەیەکی دەستوورییە پێش کۆتایی ساڵ."\nجێفری وتی چوونە دەرەوەی هێزەکانی ئێران لە سوریادا ئامانجێکی سەربازیی ئەمەریکا نیە بەڵکو دەبێت ئەنجامی پڕۆسەی کۆتایی هاتنی جەنگی ناوخی سوریا بێت و ئەوەش تاکە هۆکارە بۆ دەستەبەرکردنی ئاشتییەکی هەمیشەیی.


ئێران باڵاترین ئاستی ئەمنییەتی هەیە - Mehr News Agency\n18 berfanbarê 2017 - 20:02\nNews Code 15341\nشەمخانی لە سنە:\nئێران باڵاترین ئاستی ئەمنییەتی هەیە\nسەرۆکی ئەنجومەنی باڵای ئەمنیەتی نەتەوەیی ئێران وتی: لە ئێستادا ئەمنیەت لە باڵاترین ئاستی خۆی دایە و ئەمەش بە هۆی گیان فیدایی شەهیدانە.\nبە ڕاپۆرتی ئاژانسی مێهر، عەلی شمخانی لە دیدری مامۆستایان و خوێنکارانی کوردستان وتی: لە ئێستادا ئەمنیەت لە باڵاترین ئاستی خۆی دایە و ئەمەش بە هۆی گیان فیدایی شەهیدانە.\nئەو زیادی کرد: بەڵام سەرەڕای ئەم ئەمنییەتە باشە قبوڵمانە کە کێشەی ئابووری خەڵکمان هێشتا نەتوانیوە چارەسەر بکەین. ئەمەش تەنیا بە دەستی دەوڵەت دروست نابێت و پێویستی بە هاوکاری خڵکیشە. ڕۆژگارێک لە خودی سنە بەرگریمان لە شۆڕش دەکرد ئێستە لە سووریا شەڕی دووژمنەکانمان دەکەین.\nسەرۆکی ئەنجومەنی باڵای ئەمنیەتی ئێران وتی: زانکۆکان دەبێت سەروەت بەرهەم بێنن. کوردستان بە هۆی سنووریی بوون لەگەڵ عێراق دەتوانێت لە ڕێگەی پزشکی و گەشتیارییەوە داهاتی باشی هەبێت. ئێستە گرنگ ترین بابەتی وڵاتی ئێمە ئابوورییە و دەبێت هەموومان پێکەوە چارەسەری بکەین.\nئەو ئاماژەی دا: ئینترنت بەشێکی گرنگی ژیان لەم سەردەمەیە و دەبێت گرنگی زیاتری پێبدەین.\nئەو سەبارەت بە هێزی ئاسمانی ئێران وتی: بە هۆی گەماڕۆکان نەمانتوانیوە فڕۆکەی ناۆخۆیی دروست بکەین، بەڵام ئێمە ئەم بۆشاییەمان مووشەک پڕ کردووەتەوە.\nشەمخانی سەبارەت بە تێچووەکانی ئێران لە سووریا و عێراق و لوبنان و یەمەن وتی: تێچووی ئەمریکا و وڵاتانی عەرەبیلە ناوچەکە بە دەیان تریلیۆن دلار دەگات، ئێران وەها تێچوویەکی نەبووە. ئەوان پارەی زەۆریان بۆ دژایەتی ئێران لەم وڵاتانە سەرف کردووە بەڵام ئێمە سەرکەوتوو بووین.\nئەو جەختی کرد: ئەمنیەتی ئێران لە سنوورەکانی دابین ناکرێت و دەچێتە ئەوپڕی سنوورەکانی. کاتێک ئەمنیەت کێشرایە سەر سنوورەکان، چی دیکە خەڵک خۆی بڕیار نادات بەڵکو بڕیارەکان لە داعش و دوژمناکانی دەبێت. ئەوەی ئێران لە ناوچەکە سەرفی دەکات بۆ ئاسایشی خەڵکی ئێرانە.\nئەو سەبارەت بە کورد لە ناوچەکە وتی: پەیوەندی کورد و ئێران دانەبڕاوە و هەرگیز کۆتایی پێنایەت. پەیوەندی ئێران لەگەڵ خەڵکی کورد وەک تورکیا و سووریا و عێراق نییە و ئێران هیچ دابڕانێکی لەگەڵ کورد نییە و بە ئاسانی لە یەکتر تێدەگەین.


ANF | گەلێکی بێ ناسنامەی ئێران؛ بەلوچ\nیه‌كشه‌ممه, 19 May 2019, 14:36\nبەرپرسانی ئێران، بەهۆی ئەوەی بەلوچەکانی ئەفغانستان و پاکستان جلوبەرگی هەمان نەتەوە لەبەر دەکەن ناسنامەیان پێ نادەن. گەلی بەلوچ بێبەشن لە ناسنامە. ناتوانن منداڵەکانیان بخەنە بەر خوێندن، هەربۆیە ناچارن تەنیا جوتیاری و ئاژەڵداری بکەن.\nئەو بەلوچانەی کە لەسەر خاکی خۆیان بێ ناسنامەن لە دژی هەژاریش تێدەکۆشن. بەلوچ زۆرتر لەو گەڕەکانە نیشتەجێن کە لە دەرەوەی شارن و ناتوانن شوێنی کارەکانیان بەناوی خۆیانەوە تۆمار بکەن. ناتوانن مۆڵەتی لێخووڕین وەرگرن، مافی ئەوەشیان نییە کە بە فەرمی زەماوەندی هاوسەرگیری بکەن.\nبە بێ ناسنامە دەژین\nبەلوچ لە پارێزگاکانی سیستان و بەلوچستان، کرمان، خوراسانی ئێران و لە گەلێک پارێزگا ناوەندییەکانی ئێران دەژین. ئەگەر سەرژمێریش بۆ گەلانی ئێران کرابێت، بەڵام بە فەرمی ژمارەى راستەقینەى گەلانی ئێران بڵاونەکراوەتەوە. سەرباری ئەوەش بەپێی سەرژمێریی دانیشتوانی ئەو پارێزگا و هەرێمەکانە، کە بەلوچیان تێدایە ئامارێکى بەمشێوەیە دەردەکەوێت. لە سیستان و بەلوچستان ٢ ملیۆن و ٨٠٠ هەزار، لە هورمزگان یەک ملیۆن و ٨٠٠ هەزار، لە کرمان یەک ملیۆن و ١٥٦ هەزار، لە خوراسان ٧٥٠ هەزار، لە تاران و هەرێمەکانی دیکەش ٥٠٠ هەزار بەلوچ هەیە، مەزندە دەکرێت کە بە گشتی نزیکەی ٧ ملیۆن و ٦ هەزار بەلوچ هەبن.\nبەلوچ نەتەوەییەکی ئێرانییە کە ئەیالەتى بەلوچستانى پاکستان و پارێزگای بەلوچستانی ئێران و ئەفغانستان دەژین. ژمارەیان لە ٩ ملیۆن زیاترە، بە زمانی بەلوچی و برۆهجەیی دەدوێن. بە گوێرەی گەلێک سەرچاوە بەلوچ (بالۆچ) لەگەڵ کورد لە یەک قەومن و نەوەی مادەکانن. گەلی بەلوچستانی دێرین توانیویانە کەلتوور و زمانی خۆیان بگەیەننە ئەم سەردەمە.\nوڵاتەکەیان، بەلوچستان، وەکو کوردستان، کراوەتە چوار پارچە و داگیر کراوە. بەپێی بەڵگەنامەکان بەلوچستان لەژێر داگیرکاریی ئێران، پاکستان، ئەفغانستان و هیندستان دایە. بەلوچ جگە لە نەخشە و ئاڵای خۆیان، نەخشە و ئاڵای کوردستانیش نیشان دەدەن و ئاشکرای دەکەن کە ئەوان هەمان گەلن.\nبەپێی چەندین سەرچاوە، کوردن\nبەلوچ لە چیرۆک و مێژووی خۆیاندا دەڵێن ئێمە کوردین، بەڵام دوای جیا بوونەتەوە و کەوتونەتە قۆناغ و پرۆسەی نەتەوەسازیی خۆیان. بۆ نمونە؛ ئاکوند محمەد ساڵح زەنگنە بەلوچ، پێش ٣٧٢ ساڵ کوردگەلنامەیەک (کورد-گەل-نامە)ی نووسیووە و ئەوەی ئاشکرا کردووە، کە بەلوچ بە رەچەلەک کوردن.\nپاشناوی چەندین شەهید و قارەمانانی بەلوچ کوردین، ناوی چەند قارەمانێکی بەلوچ بریتین لە: عەلی شێر کورد، شێر زەمان کورد، عەلی جان کورد، مومتاز کورد، خالید کورد، ئەنوەر کورد، یارجان کورد...


وتووێژ:شوکێ - ویکیپیدیا، ئینسایکڵۆپیدیای ئازاد\nمن ئێستا دەستکاری 2 بەستەری دەرەکیم کرد لەسەر شوکێ. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nمن ئێستا دەستکاری 1 بەستەری دەرەکیی شوکێم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nکاتێکی شاد!—InternetArchiveBot (سکاڵاکردنی کێشە) ٢٠:٤٦، ١٢ی تشرینی یەکەمی ٢٠١٧ (UTC)\nکاتێکی شاد!—InternetArchiveBot (سکاڵاکردنی کێشە) ٢٣:١٩، ٥ی تەممووزی ٢٠١٨ (UTC)\nوەرگیراو لە «https://ckb.wikipedia.org/w/index.php?title=وتووێژ:شوکێ&oldid=577448»\nئەم پەڕەیە دواجار لە ٢٣:١٩ی ٥ی تەممووزی ٢٠١٨ نوێ کراوەتەوە.


سه‌باره‌ت به بیر و ڕای گشتی ئه‌مه‌ریکا به‌رامبه‌ر به داعش\nی مانگی نۆ ٠٤, ٢٠١٤\nئۆباما له سه‌ردان بۆ به‌شداری له کۆبوونه‌وه‌ی لوتکه‌یی دا\nسەرۆک ئۆباما لە ئێستۆنیا بە پەیامنێرانی گوت کە ئەمەریکا مەبەستێتی هاوبەندی یەکی بۆ "لاوازکردن و لە ناوبردنی" میلیتانەکانی دەوڵەتی ئیسلامی عێڕاق و شام دابمەزرێنێت.\nسەرۆک ئۆباما دەڵێت سەربڕینی "بێ بەزەییانەی" ڕۆژنامە نووسی ئەمەریکی ستیڤن سات لاف ولاتەکە یەکگرتوو دەکات و چارەسەری وڵات بۆ ڕووبەڕووبوون لە گەڵ تێرۆریستان پتەوتر دەکات. مەرگی سات لۆڤ و سەربڕینی پێشووی ڕۆژنامە نووسێکی دیکەی ئەمەریکی، جێمز فۆلی، گەلێک لە خەڵکی ئەمەریکای تووڕە کردوە، و لە ئاکامدا بۆی هەیە پشتیوانی خەڵک لە هێرشەکانی لەشکری لە دژی دەوڵەتی ئیسلامی عێڕاق و شام خێراتر بکات. پەیامنێری سەرانسەری دەنگی ئەمەریکا جیم ماڵون لە واشنگن زانیاری زیاتری لە ئەم بارەوە دەدات.\n"ئێمە ترسمان ڕێناکەوێت. کردارەکانی بێ بەزەییانەی ئەوان تەنیا ئێمە وەک وڵاتێک یەکگرتوو دەکات و چارەسەری ئێمە بۆ شەر لە دژی ئەو تیروریستانە سەخت تر و شێلگیرتر دەکات."\nسات لاڤ خەڵکی فلوریدا بوو و فەرمانداری ئەیالەتەک، ریک سکات، هەنگاوی نائاسایی گرتە بەر بۆ ئەوەی هەڵمەتی بۆ هەڵبژاردنی ڕابگرێت بۆ ئەوەی ڕاپۆرتی مەرگی ناوبراو ڕابگەیەنێت و ئەوانەی بەرپرسیارن مەحکومیان بکات.\n"ئەو کەسانەی ئەو کارەیان ئەنجام دا بەدکار و نگریسن. ئەوە نیە کە ئەوان تەنیا ڕێگەیەکی هەڵەیان گرتبێتەبەر. ئەوان نەیار نین. ئەوان بەدکار و نگریسن."\nئەو هەڕەشەیەی لە لایەن میلیتانەکانی دەوڵەتی ئیسلامی عێراق و شام لە ئاڕا دایە هەروەها سەرنجێکی زۆر لە کۆنگرێس بۆ لای خۆی ڕادەکێشێت و هێندێک لە قانوون دانەرانیش داوای هێرشەکانی چرو پڕی ئاسمانی دەکەن.\nتێد کرووز سناتۆری تێکساس، کە وێدەچێت ڕەکەبەر بۆ بەربژاری سەرۆکایەتی پارتی کۆمار لە ساڵی ٢٠١٦ دا بێت، چەند ڕۆژ لە مەوبەرلە کۆنفڕانسێکی پارێزکاران لە شاری داڵاس دا قسەی کردن.\n"داعش دەلێت ئەوان دەیانەوێت بۆ سه‌رده‌می زۆر کۆن بگەڕێنەوە و نەرم ڕێی پەسند ناکەن. هەڵبەت، ئێمە دەبێت یارمەتی بە ئەوان بکەین. ئێمە دەبێت بۆمبارانیان بکەین بۆ ئەوەی بۆ سەردمی زۆر کۆن76 بگەڕێنەوە!"\nقانوندانه‌رانی دیکەش بە جیدی داوای وردبینی یەکی زیاتر لە ڕێباز دا دەکەن و وێده‌چێت خوازیاری ئەوە بن کاتێکی زیاتر بە بەڕیوەبەرایەتی ئۆباما بدەن که ستراتێژێکی هەمەلایەنە بۆ ڕووبەرووبوون لە گەڵ دەوڵەتی ئیسلامی عێڕاق و شام ڕێک بخات. ئەندامی کۆنگرێس ئەدەم سمێت، دیمۆکڕات نوێنەری ئەیالەتی واشنگتن، لە پڕۆگرامی "فەیس دی نەیشن"ی تەلەڤزیۆنی سی بی ئێس ئامادە بوو.\n"بەلام کات دەخایەنێت بۆ ئەوەی هاوبەندێک پێک بێت. ئێمە ناتوانین هەروا بە ئاسانی لە پێشدا بۆمباران بکەین و پاشان پرسیاران بهێنینە گۆڕێ. ئێمە دەبێت لە پێشدا ئامانجی درووست و پشتیوانی دروستمان هەبێت بۆ ئەوەی لە ڕاگرتنی دەوڵەتی ئیسلامی عێراق و شام دا کاریگەر بین."\nکارلین بۆمەن لە ئەنستێتۆتی ئێنترپڕایزی ئەمەریکا لە واشنگتن چاودێری ڕای گشتی ئەمەریکا دەکات.\n"لە ماوەی هاوین دا لە خۆتێکەڵ کردن بە دۆخی خۆرهەڵاتی نێوەڕاست ئێمە بە ڕوونی دوو دڵیمان دیت. ئێمە بێ گومان ڕاوەرگرتنێکی زۆرمان دیوە. بەڵام ئەمە مەترسێکی ڕوون نیشان دەدات لە دەمێکدا ئەندامانی کۆنگریس و سەرۆک تا و تۆی ئەوە دەکەن کە ئەو مەترسی یە چەندە ڕوونە، پێم وایه ئه‌و کات ڕای گشتی پشتیوانی دەکات."\nبەڵام، پشتیوانی گشتی هەتا ئەو ڕادەیە بەرفرەوان نابێتەوە کە سەربازانی ئەمەریکا لە گۆڕەپانی شەر بە کاربهێنرێن، وەک کارناسی ئەیالەتی ئۆهایۆ جان مویلر دەڵێت.\n"ئەو هەوڵانەی کە وەک پشتیوانی کردنن و بە بایی گیانی ئەمەریکی کان تەواو نابێت پشتیوانی و مودارا کردنێکی زۆری لێ دەکرێت بەڵام نەک هەر شتێک کە لە ئەوە گەورەتر بێت."\nخەڵکی ئەمەریکا لە ماوەی ئەو حەوتووانەی لە پێش دان گەلێک هەلیان هەیە بۆ ئەوەی ڕای خۆیان دەرببڕن. کۆنگرێس حەوتووی دابێت دەگەڕێتەوە واشنگتن و وەڵامی ئەمەریکا بۆ هەڕەشەی داعش وێدەچێت ناوەندی تیشک خستە سەری دەمەتەقە بێت. هێندێک قانوندانه‌ر هەر پێشتر بە جیدی داوایان لە سەرۆک ئۆباما کردوە کە پێش ئەوەی دەست بە هەڵمەتێکی بەرفرەوانتری لەشکری لە دژی گرووپی داعش بدات پەسندی کۆنگرێس وەدەست بهێنێت.


ئایا سیاسیەکان دەتوانن پاکزادەبن؟ - بنکەی روناکبیریی گەلاوێژ :: Gelawej\nوتار سینەما Jan 6, 2022\nڕانانێک بۆ فیلمی The Realm\nفیلمی(El Reino) -The Realm، فیلمێکی ئیسپانیە و لەساڵی ٢٠١٨ لەلایەن دەرھێنەری لاو (ڕۆدریگۆ سورۆگوین) ، کاری دەرھێنانی بۆکراوە. ھاوکات بە ڕۆڵبینینی ھەر یەک لە ئەکتەران(ئەنتۆنیۆ دێ لا تۆرێ ، مۆنیکا لۆپێز ، ناچۆ فرێسنێدا) فیلمەکە ئاستێکی باڵای تەکنیکی نواندنی لەخۆگرتووە.،ئەم فیلمە براوەی ١٣ خەڵاتی ڤیستیڤاڵە جیھانیەکانە .لەوانە (ڤیستیڤاڵی نێودەوڵەتی تۆرینتۆ، ٣٣ یەمین ئاھەنگی خەڵاتەکانی گۆیا، ٢٤یەمین ئاھەنگی خەڵاتەکانی فۆڕکێ ، ٦ یەمین ئاھەنگی خەڵاتەکانی فێرزۆ).\nھەڵماڵینی جیھانی سیاسیە گەندەڵەکان، ئەو سیاسیانەی کە بۆ پاک ڕاگرتنی ئەستۆپاکی خۆیان سەدان دۆسیەی نھێنی ھەڵدەدەنەوە لە کاتێکدا دۆسیەکانیش خۆیان تێیدا ھاوبەش بوون. میدیا وەک سەکۆیەک کە شمشێرێکی دووسەری ھەڵگرتوە دێت ئەم جەنگە نھێنیانەی نێو سیاسیەکان دەگوازێتەوە بۆ چاوی بینەر، بینەرێک کە خۆشی دواجار کاڵای بەکارھێنراوی نێو ململانێکانە. چیرۆکی بنەڕەتی ئەم فیلمە باس لە سیاسەتمەدارێکی ئیسپانی دەکات بەناوی (مانوێڵ لۆپێز ڤێدال) کە ئەندامێکی پارتێکی ناسراوی ئیسپانیە و خاوەنی ژیانێکی شاھانەیە، ئەم ژیانەش لەسەر بنەمای چەندین پڕۆژە و کاری نایاسایی بونیادنراوە. پاش ئەوەی مانوێڵ کۆمەڵێک دۆسیەی گەندەڵی لەسەر ئاشکرادەبێت لە ڕێگای کەناڵێکی میدیای ناسراوی ئیسپانیەوە. لێرەوە ژیانی مانوێڵ وەک سیاسیەک دەخزێتە ناو گێژاوی کێشمەکێشم و ململانێ بۆ پاکردنەوەی ناوی خۆی لەو ھەواڵ و بەڵگانەی کە لەسەری خراونەتە ڕوو بەتۆمەتی خراپ بەکارھێنانی پێگەی سیاسی بۆ کاری نایاسایی و مەرامی گەندەڵی. لەمیانەی ڕووداوەکانی ئەم فیلمەدا، بینەر ئاشنا دەبێت بە ژیانی پەنھان کاری سیاسیەکان. کە لەپێناو پاراستنی خۆیان چۆن ڕاستیەکان بەرەو داڵانە تاریکەکان دەبەن و شتانێک دەخەنە ڕوو کە تەواو پێچەوانەیە لەگەڵ ئەرزی واقعدا. ئەوەی لەم فیلمەدا دەخرێتە ڕوو مەترسی ھەڵدانەوەی دۆسیەی پارتە سیاسیەکانە لە کاری نایاسایی و گەندەڵیدا. کە چۆن خۆیان بێ بەری دەکەن لەو ئەندامانەیان کە تێوە دەگلێن لە پرسی گەندەڵی. پاشان دواتر چۆن سازش دەکەن لە ئاشکرانەکردنیان. پاش ئەوەی مانوێڵ دەستی دەگات بە دۆسیە نھێنیەکان، کە گەندەڵی و کاری نایاسای ئەندامانی پارتەکەی لە خۆدەگرێت. داوا لە میدیاکان دەکات کە یارمەتی بدەن لە نیشاندانی دۆسیەی گەندەڵیەکان. بەڵام بە پئچەوانەی ویستی مانوێڵ، میدیا دەبێتە سەکۆیەک بۆ دادگایەکی بێڕەحم ، دادگایەک کە ڕەحم بە ھیچ سیاسیەک ناکات لە بەردەم چاوی گەلدا. میدیا لە فیلمەدا ، ئەو پرسیارە دەوروژێنێت: کە ئایا سیاسیەکان بۆ کاتێک بە تۆمەتی ئابڕوچوونی گەندەڵی تێوەدەگلێن، دێنە سەر باسی گەندەڵی ھاوکارەکانیان؟. لەکاتێکدا پێکەوە تێکۆشاون تاکو دەسەڵات بکەنە ئامرازێک بۆ کەڵەکە کردنی قازانج بەکاری نایاسای لەسەر شانی ھاوڵاتیان.\nلە کۆتایدا، ئەم فیلمە بە شێوەیەکی گشتی لە ھەوڵی شیمانەکردنی ئەو پرسیارەدایە کە ئایا ئەرکی سیاسیەکان چییە؟ ئایا بەتەنھا بەدیارکەوتنی مرۆڤانێکە کە بێ وچان تێدەکۆشن تاکو خۆشگوزەرانی بۆ ھاوڵاتیان بەدی بھێنن یاخود بێ وچان بە پەنھانی کاردەکەن بۆ کەڵەکە کردنی سامان و پڕکردنەوەی پێویستیە خۆشگوزەرانیەکانیان.


نەزمی نوێی سیستەمی ژیان – Nabaz Goran – نەبەز گۆران\n_*** زنار. واتە حەلقە. مەحوی دەڵێت: ” لەگەڵ دەستی مەلا رێناكەوێت زناری زوڵفی یار” واتە حەڵقەی پەلكەكانی یار لەگەڵ دونیابینی مەلادا رێكناكەوێت. پێشوتریش ئەو پشتێنە زەردەشتییەی كە پیاوان بوەستوویانە و پێچ گرێی هەبووە لە پێشەوە، بە پشتوێنی زناری ناسراوە. واتە پشتوێنێكی حەلقەدار.


مستەفا عەبدوللەتیف مشتەت ناسراو بە مستەفا کازمی سیاسەتمەدارێکی عێراقییە، لەوەتەی ٦ی ئایاری ٢٠٢٠ سەرۆکوەزیرانی عێراقە. پێشتر لەسەردەمی کابینەی حکوومەتی حەیدەر عەبادی لە ٧ی حوزەیرانی ٢٠١٦ متمانەی سەرۆکی دەزگای ھەواڵگری نیشتمانی عێراقی پێبەخشرا. ئەو ...\nکۆڕەوی کوردەکان لە ساڵی ١٩٩١ دوای ڕاپەڕینی کوردەکان ٣١ ئازاری ساڵی ١٩٩١ ڕوویدا. دوای ئەوەی شاری کەرکووک ئازادکرا لە دەستی ڕژێمی بەعس هەڵمەتێکی بەرفراوانی دەستپێکرد بۆ سەر کوردەکانی باشووری کوردستان لەگەرمەی کۆڕەوە ملیۆنیەکەدا گەڵانی ئازادی خوازی ...\nشەری جەمەل ئەم شەرە لە ساڵی ٣٦ی کۆچی لە بەسرە لە نێوان لایەنگرانی عائیشە کچی ئەبوبەکر و عەلی کوڕی ئەبووتالیب کە کوری مامی پێغەمبەر وخەلیفەی چوارەمی ڕاشدین بوو ڕوویدا. ئەم شەرە بەھۆی ئەوەی کەعائشە لە مەککە تابەسرا بە حوشتر دەروات ناونراوە جەمەل، س ...\nلە پاییزی ٢٠١٥ مە ئابادی سەرۆکی فڕۆکەخانەکانی ئێران سەردانی شاری سەقز و شوێنی فڕۆکەخانەی سەقزی کرد و بەڵێنی ئەوەی دا کە تا کۆتایی سەرۆک کۆماری حەسەن رۆحانی سەرۆک کۆماری ئێران ئەم پڕۆژە تەواو بکرێت.\nلە ئەمریکا چاکەکاری و خێرخوازیی، پێشینەیەکی لەمێژینەی ھەیە و وەک نەریتێکی باوی لێھاتووە. زۆربەی زانکۆکانی ھەنووکەی ئەمەریکا یا بە بەخشینی زەوی و پارە بۆ بەرژەوەندیی گشتی یان بە پیشتیوانیی مرۆڤە خێرخوازەکان درێژە بە چالاکیە زانسییەکانیان دەدەن. لە ...\nپۆلی کوشتن بریتییە لە زنجیرە مانگایەکی ژاپۆنی لە نووسینی یوسی ماتسوی. زنجیرەکە دەستی بە بڵاو کردنەوە کردووە لە گۆڤاری ھەفتانەی شۆنن جەمپ لە تەمووزی ۲۰۱۲. زنجیرەکە سەرنج دەخاتە سەر ڕۆژانەی مامۆستایەکی ئاسمانی زۆر بەھێز وە قوتابییەکانی کە ھەوڵی کوش ...\nعەلی عەبدوڵا ساڵح لە ٢١ مانگی ئازاری ١٩٤٢ لە گوندی بێت ئەحمەری ناوچەی سەنحانی سەربە پارێزگای سەنعای پایتەخت لە خێزانێکی ھەژار لەدایک بووە. دوای مردنی باوکی خێزانەکەی ڕوبەڕوی ھەژاری‌و نەبونیەکی زۆر بۆتەوە بۆ ماوەیەکی دورودرێژ کاری شوانی کردووەو سە ...\nڕیکاردۆ کاکا ، یاریزانی تیپی بەڕازیل و یانەی ئەی سی میلان ئیتالی، کاکا ژیانی لە تەمەنی ٨ ساڵییەوە دەستیکردووە بە یاری لەسەر شەقامەکانی بەڕازیل. وە ھەروەھا یاری تێنسی سەر مێزیشی کردووە تا لە تەمەنی ١٥ ساڵیدا گرێبەستێک لەگەڵ یانەی ساوپاولۆ دەبەستێت ...\nدیلوالێ دولھانیا لێ جایانگێ ، بووکەکەی برد) فیلمێکی ساڵی ١٩٩٥ی ھیندییە لەجۆری ڕۆمانسی و درامی. لە دەرھێنانی ئادیتیا چۆپرا و بەرھەمھێنانی یاش چۆپرا یە. فیلمەکە لە نواندنی سەرەکی شاروخ خان و کاجۆلە. فیلمەکە یەکێکە لە سەرکەوتووترین فیلمەکانی ھیندستا ...\nئالفۆنسۆ گابریێل "ئال" کەپۆن چەتەیەکی ئەمەریکی بوو کە لە سەردەمی قەدەغەکردنی کحول لە ئەمەریکا ناوبانگی دەرکرد.بۆ ماوەی حەوت ساڵ وەک سەرۆک مافیا کاری دەکرد و لەتەمەنی ٣٣ ساڵی کارەکەی بەکۆتا هات. کەپۆن لەشاری نیو یۆڕک لەپاڵ پەنابەرە ئیتاڵیەکانی ئەو ...\nپاسپۆرتی عێراقی ، پاسەپۆرتێکە، کەدەدرێت بە هاونیشتیمانیانی عێراق. وەهەروەها هەڵگری پاسپۆرتی عێراق دەتوانێت بۆ ۳۱ دەوڵەت گەشت بکات. وە پاسەپۆرتەکە بەسێزمانی جیاواز نووسراوە. پاسەپۆرتەکە بەشێوەیەکی گشتی بۆ مەبەستی گەشت و گوزار بەکاردێێت.\nنیشتەجێبووی کاتی، كندا، بریتیە لەوکەسە ناکەنەدیەی کە بەشێوەیەکی کاتی لەکەنەدا دەژێت بەشێوەیەکی یاسایی بەمەبەستی کار و بازرگانی ،بەومەرجەی کەسەکە بۆماوەی دووساڵ یان زیاتر لەکەنەدا مابێتەوە و کاری کردبێت تاوەکو مافەکانی مانەوەی لەدەست نەدابێت ،کەسی ...\nیوانی سانچێز بلۆگەرێکی کوبایییە کە ناوبانگێکی جیھانی پەیاکرد بەڕەخنەکانی لە حکوومەی کوبا و لەبەرامبەر چالاکییەکانی چەند خەڵاتێکی نێودەوڵەتی وەرگرتووە. ئەوکاتەی یوانی لە قۆناغی سەرەتایی دەیخوێند ئەوا کوبا باری دارایی زۆر باشبوو بەوەرگرتنی یارمەتی ...\nیەکتا ئۆزنوگلو نوسەرو وەرگیرو دکتۆر، لەسالی ١٩٥٣ لە ناوچەی فارقینی کوردستانی باکور لەدایک بوە. ئەو لەسالی ١٩٧١ لەپاریس دەست دەکات بە خویندن، بەلام دواتر لەرێگەی سیستەمی سکۆلار شیپەوە دەچێتە پراگ بۆ خویندنی دەرمانسازی لەزانکۆی چارلس لە نێوان سالەک ...\nبڕیارنامەی ١٧٨ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٤ی نیسانی 1963دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن سێنیگالەوە. ئەم بڕیارنامەیە لە دوای کۆبوونەوەی ژمارەی 1033ەم، بە 11 دەنگی لەگەڵ، ۰ی دژ و ۰ی بێ‌لایەن پەس ...\nبڕیارنامەی ٢٧٥ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٢ی کانوونی یەکەمی ١٩٦٩دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن گینێوە. ئەم بڕیارنامەیە لە دوای کۆبوونەوەی ژمارەی ١٬٥٢٦ەم، بە ٩ دەنگی لەگەڵ، ٠ی دژ و ٦ی بێ‌لایەن ...\nبڕیارنامەی ٤٥٥ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٣ی تشرینی دووەمی ١٩٧٩دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن زیمبابوییەوە. ئەم بڕیارنامەیە لە دوای کۆبوونەوەی ژمارەی ٢٬١٧١ەم، پەسندکرا.\nبڕیارنامەی ٢٠٤ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٩ی ئایاری ١٩٦٥دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن سێنیگالەوە. ئەم بڕیارنامەیە لە دوای کۆبوونەوەی ژمارەی ١٢١٢ەم، بە ١١ دەنگی لەگەڵ، ٠ی دژ و ٠ی بێ‌لایەن پەس ...\nبڕیارنامەی ٢٩٥ی ئەنجومەنی ئاسایشی نەتەوە یەکگرتووەکان کە لە ڕێکەوتی ٣ی ئابی ١٩٧١دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن گینێوە. ئەم بڕیارنامەیە لە دوای کۆبوونەوەی ژمارەی ١٬٥٧٣ەم، بە ١٥ دەنگی لەگەڵ، ٠ی دژ و ٠ی بێ‌لایەن پەسندکرا.\nبڕیارنامەی ٢٩٤ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٥ی تەمموزی ١٩٧١دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن سێنیگالەوە. ئەم بڕیارنامەیە لە دوای کۆبوونەوەی ژمارەی ١٬٥٧٢ەم، بە ١٣ دەنگی لەگەڵ، ٠ی دژ و ٢ی بێ‌لایەن پ ...\nبڕیارنامەی ٣٢١ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٣ی تشرینی یەکەمی ١٩٧٢دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن سێنیگالەوە. ئەم بڕیارنامەیە لە دوای کۆبوونەوەی ژمارەی ١٬٦٦٩ەم، بە ١٢ دەنگی لەگەڵ، ٠ی دژ و ٣ی بێ‌ل ...\nبڕیارنامەی ٢٨٩ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٣ی تشرینی دووەمی ١٩٧٠دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن گینێوە. ئەم بڕیارنامەیە لە دوای کۆبوونەوەی ژمارەی ١٬٥٥٨ەم، بە ١٥ دەنگی لەگەڵ، ٠ی دژ و ٠ی بێ‌لایەن ...\nبڕیارنامەی ٣٠٢ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٤ی تشرینی دووەمی ١٩٧١دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن سێنیگالەوە. ئەم بڕیارنامەیە لە دوای کۆبوونەوەی ژمارەی ١٬٦٠١ەم، بە ١٤ دەنگی لەگەڵ، ٠ی دژ و ١ی بێ‌ل ...\nبڕیارنامەی ٣٠٠ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٢ی تشرینی یەکەمی ١٩٧١دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن زیمبابوییەوە. ئەم بڕیارنامەیە لە دوای کۆبوونەوەی ژمارەی ١٬٥٩٢ەم، بە ١٥ دەنگی لەگەڵ، ٠ی دژ و ٠ی بێ ...\nبڕیارنامەی ٢٦٨ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٨ی تەمموزی ١٩٦٩دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن زیمبابوییەوە. ئەم بڕیارنامەیە لە دوای کۆبوونەوەی ژمارەی ١٬٤٩١ەم، بە ١١ دەنگی لەگەڵ، ٠ی دژ و ٤ی بێ‌لایەن ...\nبڕیارنامەی ١١٨ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٣ی تشرینی یەکەمی 1956دا پەسندکرا، بەڵگەیەکی نێونەتەوەیییە لەمەڕ سکاڵا لە لایەن فەڕەنسا و بریتانیاوە دژی میسر. ئەم بڕیارنامەیە لە دوای کۆبوونەوەی ژمارەی 743ەم، بە 11 دەنگی لەگەڵ ...\nئەم پەڕەیە ڕوونکردنەوە و ئاراستەکردنە بۆ چەند وتارێکی هاوشێوە لە ناودا و جیا لە ناوەڕۆکدا، کە ڕەنگە ئەمانەی خوارەوە بگرێتەوە: سەربەش یا سەرپشک بە کەسێک دەوترێ کە لە بەشکردندا بەشی باشی پێ ببڕێ. سەربەشایەتی یا سەرپشکایەتی ـیش واتە چۆنیەتیی سەربەش ...\nیەکێکە لە زانکۆ میللییەکانی وڵاتی میسر ، زانکۆیەکی حکوومیە لەساڵی ١٩٥٠ دامەزراوە لە میسر دەکەوێتە شاری قاهیرە ، لەپێشووشدا زانکۆکە ناوی زانکۆی ئیبراهیم پاشا و زانکۆی هليوبۆليس بووە.\nسپیشیزیزم پێکھاتووە لە جیاکاری لە بەینی جۆرەکانی سەر زەوی و دانانی ماف و بەھای زیاتر بۆ جۆرێک لە چاو جۆرەکانی تردا. ئەم دەستەواژەیە زیاتر لەلایەن چالاکوانانی مافی ئاژەڵان و ڤیگنەکانەوە بەکاردێت و یەکسانی دەکەن بە ڕەگەزپەرستی و سێکسیزم. سپیشیزیزم ...\nکۆلێژی پەروەردەی وەرزشی بۆ کوڕ و کچان بەجیا کۆلێژی ئاداب کۆلێژی کشتوکاڵ کۆلێژی کۆمپیتەر و زانیاریەکان کۆلێژی ئەندازیاری کۆلێژی پەروەردەی جۆرایەتی کۆلێژی پزیشکی کۆلێژی ماف و یاسا کۆلێژی بازرگانی لەگەڵ چەندین کۆلێژ و پەیمانگای تر\nکۆلێژی ماف و یاسا کۆلێژی ئاداب کۆلێژی ئەندازیاری کۆلێژی پەروەردە کۆلێژی پزیشكی کۆلێژی زانست کۆلێژی ئابووری ماڵی کۆلێژی کشتوکاڵ کۆلێژی کۆمپیوتەر و زانیاریەکان کۆلێژی بازرگانی\nکۆلێژی ماف و یاسا کۆلێژی پەروەردەی سەرەکی کۆلێژی بازرگانی کۆلێژی زانست کۆلێژی پەروەردەی وەرزش کۆلێژی ئەندازیاری کۆلیژی پەروەردەی گشتی کۆلێژی کۆمپیوتەر و زانیاری کۆلێژی ئاداب کۆلێژی کشتوکاڵ لەگەڵ چەندین کۆلێژی تر\nمیرزای ھەورامی ناوی تەواوی محەممەد ئەمینە لە ساڵی ١٩٥٥ز لە گوندی کەماڵای ھەورامانی تەخت لەدایکبووە. لە مەریوان و خورماڵ و نەوێ خوێندویەتی، لە ساڵی ١٩٧٨ز ئیجازەی مەلایەتی وەرگرتووە. لە چەند گوند و لادێیەکی مەریوان و سنە پێشنوێژ و وتارخوێن بووە. می ...\nکەسی یاسایی دەنووسرێت) ھەر وجوودێکی مرۆڤی یان نامرۆڤییە، بە وتنێکی تر، ھەر ئینسان، شرکەت، یان ئاژانسێکی حکوومەتی کە بە بوونی ماف و ئەرک ناسراوە، وەکوو توانای بەشداری لە پەیمان و گرێبەستەکاندا، تا دادخوازی بکات و دادخوازی لێ بکرێت. وشەی کەسی یاسای ...\nیەکێکە لە زانکۆ میللییەکانی وڵاتی میسر، زانکۆکە دەکەوێتە پارێزگای ئەسیوت کە ٣٥٧ کیلۆمەتر دوورە لە قاھیرە، لە ساڵی ١٩٥٢ زانکۆکە لەژێر ناوی زانکۆی موحمەد عەلی بەفەرمی دەستی بەکارەکانی کردووە ئینجا دواتر ناوەکەی گۆڕدرا بۆ زانکۆی ئەسیوت.\nمێرد یان شوو کەسێکی نێرە لە پەیوەندیی ھاوسەرگیری، کە دەکرێت وەک ھاوسەر یان ھاوبەشیش ناوی بھێندرێت. ماف و ئەرکەکانی مێردێک بەرانبەر ژنەکەی و کەسانی دیکە بەپێی کولتوور و کۆمەڵگاکان جیاوازە، و بەپێی سەردەمیش گۆڕاوە.\nژن کەسێکی مێیە لە پەیوەندیی ھاوسەرگیری، کە دەکرێت وەک ھاوسەر یان ھاوبەشیش ناوی بھێندرێت. ماف و ئەرکەکانی ژنێک بەرامبەر مێردەکەی و کەسانی دیکە بەپێی کولتوور و کۆمەڵگاکان جیاوازە، و بەپێی سەردەمیش گۆڕاوە. لە کوردەواری بە ژنێک دەگوترێت بێوەژن ئەگەر ...\nویلارد میت ڕۆمنی ناسراو بە میت ڕۆمنی ، سیاسەتمەدار و بازەرگانی ئەمریکیە و ٧٠یەمین حاکمی ویلایەتی ماساچووسیتسی ئەمریکا بوو لە نێوان ساڵانی ٢٠٠٣ تا ٢٠٠٧ەوە. ڕۆمنی کاندیدا و پاڵێوراوی حیزبی کۆماری ئەمریکا بوو لە ھەڵبژاردنی ویلایەتە یەکگرتووەکانی ئەم ...\nنامۆ زنجیرە تەلەڤیزیۆنی ئۆنلاینی ئەمریکی تۆقێنەرە، کە لە ١٠ی تشرینی یەکەمی ٢٠١٦ لە "ھۆلو" نمایش کرا. زنجیرەکە چەندین ئەستێرە لە تۆڕە کۆمەڵایەتییەکان و ناودارە دیارەکان لەخۆ دەگرێت، لەوانە لیزا کۆشی، ھایز گریر، مێغان ڕینکس، لیۆ ھاوارد، ئایسلین پۆڵ ...\nخانم ڕەحیم لەتیف ژنەچالاکوانێکی لیبرالە، بەرگری لە یەکسانی مافی ژنان ئەکات لە کوردستانی عێراق. پەناگەییەک دابین دەکات بۆ ئەو ژنانەی کە روبەروی توندو تیژی دەبنەوە لەسەر بنەمای رەگەزی.\nتۆڕی نێونەتەوەیی مافی مرۆڤی کوردستانی ئێران ڕێکخراوێکی سەربەخۆی نێودەوڵەتی مافی مرۆڤە لە ڕۆژهەڵاتی کوردستان کە لە پێناو لە قاودانی پێشێلکارییەکانی مافی مرۆڤ لە کوردستان چالاکی دەکات. ڕێکخراوی تۆڕی نێونەتەوەیی مافی مرۆڤی کوردستانی ئێران لە ساڵی ٢٠ ...\nساتێلا نینا مککارتنی دیزاینەریکی جلوبەرگی ئینگلیزە. ساتێلا کچی گۆرانیبێژی ئینگلیز، پاول مککارتنییە و ھاوسەرەکەی فۆتۆگرافەر، مۆسیقاژەن، پارێزەری مافی ئاژەڵان و چالاکوان لیندایە. ساتێلا وەکوو باوانی، پشتگیری مافی ئاژەڵان دەکات و بەوە ناسراوە کە سەو ...\nیاریی منداڵان زنجیرەیەکی ترسناکی ئەمریکییە کە ھەشت فیلمی سلیکەر پێک ئەھینێت کە لەلایەن دۆن مانسینی دروستکراوە فیلمەکان بەشێوەیەکی سەرەکی تیشک دەخەنە سەر چەکێ ، بکوژێکی زنجیرەیی بەدناو کە زۆر جار لە مردن ڕادەکات بە ئەنجامدانی ڕیتوێژی ڤۆدۆ بۆ گواست ...\nنەوال ئەلسەعداوی چالاکوان، نووسەر، پزیشکی میسری و داکۆکیکەرێکی مافەکانی مرۆڤ و مافی ژنان بوو. چەندین پەڕتووکی لەسەر ژن و خەتەنەی مێینە بڵاوکردووەتەوە کە بەشێوەیەکی بەرچاو بە جیھانی عەرەبیدا بڵاوبووەتەوە. دەرچووی کۆلێژی پزیشکیی زانکۆی قاھیرە بوو و ...\nراندڵ کەیت "راندی ئۆرتن". کەسایەتی زۆرانباز، ئەکتەرێکی ئەمریکی پیشەگەر. لە ئێستادا لە WWE یاری دەکات بۆ بڕاندی RAW. ڕاندی ئۆرتن سێیەم نەوەی زۆرانبازی خێزانەکەیەتی لەدوای بۆب ئۆرتنی باپیرەی و بۆب ئۆرتن جۆنیۆری باوکی، کە ھەر سێکیان زۆرانبازی پیشەگەرن.\nدووچاوەکیی ڕەگەزی بە دووچاوەکییەک دەوترێت کە لەسەر بناخەی ڕەنگی پێست یا ئاخێزگەی ڕەگەزی و قەومییەتییەوە داڕیژرابێت. واتە لە نێوان کەمایەتییە ڕەگەزییەکان و ڕەگەزی زۆرینە یا باڵادەستدا فەرق دادەنرێت و بە یەک چاو تەماشا ناکرێن. بۆ وێنە، لە مافی مەدە ...\nموئمین یاسین محمدامین زەڵمی، لەدایکبووی ساڵی 1985و خەڵکی گوندی زەڵمە لە ناوچەی هەورامان پارێزگای هەڵەبجە، دە ساڵ لە ئێران بووە و بە زمانی فارسی خوێندوویەتی، دەرچووی زانکۆی سەلاحەدینە لە بەشی ئینگلیزی، هەڵگری بڕوانامەی ماستەرە لە زمان و ئەدەبیاتی ...\nفەرەج فەودە کەسایەتی نووسەر و ستوونووس و پڕۆفیسۆر و چالاکوانی مافی مرۆڤە میسری ، دوای بە کافر کردنی فەرەج فەودە لەلایەن گروپێکی بەناو ئیسلامی توندڕەو تیرۆرکرا.


كەنەدا بەشداریكردنی لە شەڕی دژی داعش درێژدەكاتەوە 2017-04-01\nحكومەتی كەنەدا ماوەی بەشداریكردنی راوێژكارە سەربازییەكانی لەشەڕی دژی داعش لە عێراق و سووریا 3 مانگی دیكە درێژكردەوە، هەروەها هاوپەیمانی ناتۆش هاوكاریكردنی عێراقی لەڕووی پزیشكی ، سەربازی و چاككردنەوەی زرێپۆشەكان راگەیاند.\nهارجیت ساجان، وەزیری بەرگری حكومەتی كەنەدا لە لێدوانێكی رۆژنامەڤانیدا گوتی "حكومەتی كەنەدا ماوەی بەشداریكردنی هێزەكانی لەشەڕی دژی داعش لە سووریا و عێراق سێ مانگی دیكە درێژكردەوە."\nوەزیری بەرگری حكومەتی كەنەدا هەروەها گوتی "پرۆسەی بەشداریكردنەكە هیچ گۆڕانكاری بەسەردا نایەت و وەكو خۆی دەمێنێتەوە ، راوێژكارانی سەربازی كەنەدا لە دواوەی سەنگەرەكانی جەنگ هاوكاری هێزە ئەمنییەكانی عێراق دەكەن".\nلەوەتەی كەنەدا لە چوارچێوەی هاوپەیمانی نێودەوڵەتی دژی داعش لە هاوینی 2014 لە عێراق هێزەكانی بڵاوكردووەتەوە تاوەکو ئێستا دوو جار ماوەی مانەوەی هێزەكانی درێژكردووەتەوە.\nهەروەها وەزیرانی دەرەوەی وڵاتانی هاوپەیمانی ناتۆ بڕیاریاندا لە بواری پزیشكی ، سەربازی و چاككردنەوەی زرێپۆشی سەربازی هاوكاری عێراق بكەن.\nیەنس ستۆلتنبێرگ ، ئەمینداری گشتی هاوپەیمانی ناتۆ لە لێدوانێكی رۆژنامەڤانیدا گوتی" ناتۆ بڕیاریداوە لەڕێگەی گوتنەوەی وانەی پزیشكی ، سەربازی ، مەشق و راهێنان بە پزیشكانی عێراقی بكات، هەروەها لە بواری چاككردنەوەی تانك و زرێپۆشی سەربازیش".\nپێشتریش یەنس ستۆلتنبێرگ رایگەیاند، پەیمانی ناتۆ داواكارییەكی لە دەسەڵاتدارانی عێراقییەوە پێگەییشتوە سەبارەت بە هاوكاریكردن و بەهێزكردنی توانا بەرگرییەكانی عێراق.


رۆناڵدۆوفلۆرەنتینۆ پێرێز كارێكی چاوەروان نەكراو ئامادە دەكەن\nلە پێناو ئەوەی هاندەرانی سپی پۆشی مێرەنگی زیاتر گۆلكاری یانەكەیان خۆش بوێت ، یاریزانی نێو دەوڵەتی پرتوگالی كریستیانۆ رۆناڵدۆ لەگەڵ سەرۆكی ریال مەدرید فلۆرەنتینۆ پێرێز كارێكی چاوەروان نەكراو ئامادە دەكەن .\nرۆژنامەی ئاس ئاشكرای كردووە ئەگەرچی دەنگۆی ئەوە هەبوو لە چەند رۆژی رابردوو ئەتسێرەی پرتوگالی كریستیانۆ رۆناڵدۆ ریال مەدرید جێدەهێلێت ، بەڵام ئێستا هەوڵێك هەیە لەنێو ماڵی مێرەنگی گرێبەستەكەی دۆنی پرتوگالی نوێبكەنەوە .\nرۆژنامەكە زیاتری نوسیوە گرێبەستی رۆناڵدۆ لە مانگی یۆنیۆی (2018)بەكۆتا دێت ، بەڵام ماتمانەی بەدەستەی كارگێری یانەكەی بەسەرۆكایەتی فلۆرەنتینۆ پێرێز هەیە بۆئەوەی گرێبەستەكەی تاوەكو ساڵی (2020)نوێبكاتەوەو ئەوكات تەمەنی دەبێتە (35)ساڵ .\nرۆژنامەكە لە كۆتایدا نوسیویەتی سزاكەی فیفا ئەگەری هەیە جی َبەجێ بكرێت وا لە پێرێز دەكات دەست بەرداری یەكەمی ریزبەندی گۆلكاری خولی لالیگا نەبێت .\nجێگەی ئاماژە بۆكردنە راپۆرتە رۆژنامەوانیەكان لە چەند رۆژی رابردوو ئاشكرایان كردبوو رۆناڵدۆ بۆجاری پێنچەم لەگەڵ ناسر خلێفی سەرۆكی یانەی پاریس سان جێرمان كۆبۆتەوە بۆئەوەی لە هاوینی داهاتوو پەیوەندی بكات بەخولی فەرەنسی .\nبەرشلۆنە شوێن گرەوەی نیمار دیاری دەكات\nیانەی بەرشلۆنە بریاری داوە جێگرەوەیەكی گونجاو بدۆزێتەوە ، ئەگەر بێت و یاریزانی نێو دەوڵەتی بەرازیلی نیمار داسیلفا لە هاوینی داهاتوو كامپ نوو جێبهێلێت .\nرۆژنامەی ئاس ئاشكرای كردووە یاریزانی نێو دەوڵەتی گابۆنی و یانەی بورسیا دۆرتمۆند ئێمیریك ئۆبامیانگ ئەگەری هەیە یاریگای سیگنال ئیدونا پارك جێبهێلێت و بەرێوبەری وەرزشی بەرشلۆنە ئەریدۆ برێدا چاودێری تواناكانی ئەم یاریزانە دەكات بۆئەوەی شوێنی یاریزانی بەرازیلی نیمار بگرێتەوە .\nرۆیشتنی هێرشبەری گابۆنی لە یانەی بروسیا دۆرتمۆند (198)ملیۆن یۆرۆی تێدەچێت لە هەمان كاتدا یانەی بەرشلۆنە دەبێت ركابەرێكی توندی مانچستەر یونایتد بكات بۆبەدەست هێنانی تواناكانی باشترین یاریزانی كیشوەری ئەفەریقی .\nبەروحێكی وەرزشی خاڵی بەهێز و لاوازی هەولێرو پێشمەرگە ئاشكرا دەكات\nپەروەردە ی هەولێر راگەیەنراوێكی بڵاوكردەوە\nخوێندنگە ئەهلییەكان پابەندن بە كەمكردنەوەی كرێی خوێندن بە ڕێژەی %٢٠ كە پێشتر بڕیاری لەسەر درابوو.\nبە پێی ڕاگەیەندراوێكی پەروەردەی گشتی هەولێرهاتووە: "لەلایەن خۆیانەوە خاوەن پرۆژە و قوتابخانە ئەھلی و نێودەوڵەتیەكان ڕەزامەندی و پابەندبوونی خۆیان دەربڕیوە لەسەر جێبەجێكرنی ئەو بڕیارە وە تەنھا میكانیزمی جێبەجێكردنی لە قوتابخانەیەك بۆ قوتابخانەیەكی تر جیاوازە".\nلە ڕاگەیەندراوەكەدا ئەوە هاتووە سەبارەت بەو دەنگۆیانەی كە گوایە هەندێك قوتابخانە هەڕەشەی ئەوەیان كردووە كە ئەو كەسانەی بۆ ساڵی ئایندە بڕیارە بخوێنن لە خوێندگە ئەهلییەكان دەبێت پارەی پێشەكی بدەن، بەڕێوەبەرانی ئەو خوێندنگانە ڕایانگەیاند، ئەوەی ئارەزووی هەیە درێژە بەخوێندن بدات بۆ ساڵی داهاتوو دەبێت لە ئێستاوە خۆیان تۆمار بكەن و هەندێك تێچوو هەیە دەبێت بدەن وەكو نرخی پەرتووك و جل و بەرگ لەبەرئەوەی لە ئێستادا دەبێت لەدەرەوە بهێنرێت.\nبۆ ڕووبەڕووبونەوەی قەیرانی دارایی سێ مانگ پێش ئێستا حكومەتی هەرێم بڕیاریدا بە كەمكردنەوەی كرێی خوێندن لە هەردوو وەزارەتی خوێندنی باڵا و پەروەردە، بڕیاردرابوو كرێی خوێندنی خوێندنگە ئەهلییەكان بەڕێژەی لە%٢٠ كەم بكرێتەوە.\nئەرسناڵ لەگارنیت شاكا نزیك دەبێتەوە\nسەرچاوە رۆژنامەوانیەكان ئاشكرایان كردوە یانەی ئەرسناڵی ئینگلیزی لە ئیمزا كردنی گرێبەست لەگەڵ ئەستێرەی بروسیا موشنگلادباغ گرانیت شاكا نزیك دەبێتەوە .\nسەرچاوەیەك بە تۆری (ESPN)راگەیاندوە ئەرسناڵ متمانەی تەواوی بەتواناكانی شاكا هەیە بۆئەوەی لە مێركاتۆی هاوینەی داهاتوو پەلكێشی ئیماراتی بكات .\nسەرچاوەیەكی نزیك لە یاریزانی ناوبراو ئاشكرای كردوە ، یانە لەندەنیەكە تەواو لەشاكا نزیك بۆتەو بۆئەوەی لەوەرزی داهاتوو درێسی گارنەرز بپۆشێت .\nبەم دوایە ناوی شاكا پەیوەست بووە بەخولی ئینگلیڤی چەند یانەیەك لە هەوڵی بەدەست هێنانی تواناكانی دان لەوانە لیڤەرپول ، بەڵام سەرچاوەكە ئاشكرای كردوە گانەرز نزیكە لە بەدەست هێنانی تواناكانی یاریزانی تەمەن (23)بەهاری .\nمۆندۆ : هۆكاری پێكانەكەی بێل ئاشكرا دەكات و زێدان تورە یە\nرۆژنامەی مۆندۆ دیبەرتیڤۆی كەتالۆنی هۆكاری سەرەكی دوور خستنەوەی یاریزانی وێڵزی گاریس بێل لە پێكهاتەی ریال مەدرید بۆیاریەكەی ئەمشەو بەرامبەر ڤیاریال ئاشكرا دەكات .\nرۆژنامەكە نوسیویەتی بۆرۆدوای یاری یایانەی ریال مەدرید بەرامبەر خیتافی ، گاریس بێل لەپاڵەوانیەتی گۆلف بیندراوە بۆماوەی دوو كاتژمێر ئامادە بووە سەیری ئەم یاریە بكات ، بۆ ئێوارەكەی ئاشكرای كردوە هەست بەئازارێكی زۆر دەكات ، ئەمەش وای كرد زێدان لە پێكهاتەی یانەكەی بەرامبەر ژێر دەریا زەردەكان دووری بخاتەوە.\nمۆندۆ ئەوەشی ئاشكرا كردووە زێدان تەواو لە یاریزانی وێڵزی تورەیە و بەهۆی ئەوەی كێبركێ ی خولی لالیگا بەرەو كۆتایی دەچێت و ركابەریەكان لەسەر نازناوی ئەم وەرزە بەهێزە ، نابێت یاریزانەكان تەركیزی خۆیان لە دەست بدەن .\nجێگەی ئاماژە بۆكردنە گاریس بێل لەو كاتەی لە خولی ئینگلیزی و لە ریزی تۆتنهام یاری دەكرد هەوادارێكی زۆری یاریەكانی گۆلف بووە .\nگۆندوگان یۆفانتۆس رەت دەكاتەوە\nئیلكای گۆندوگان یاریزانی هێلی ناوەراستی بروسیا دۆرتمۆندی ئەڵمانی لە ریزی یانەی مانچستەر سیتی نزیك دەبێتەوە بۆئەوەی لەوەرزی داهاتوو لە یاریگای ئیمارات یاری بكات .\nتۆتۆ مێركاتۆی ئیتاڵی ئاشكرای كردووە یاریزانی هێلی ناوەراستی ئەڵمانی دەستەوارەیەكی یۆفانتۆسی رەت كردۆتەوە و بەباشی زانیوە بەبری (30)ملیۆن یۆرۆ پەیوەندی بكات بەیانەی مانچستەر سیتی .\nجێگەی ئاماژە بۆكردنە یاریزانی ئەڵمانی گۆندوگان لەنێو بازنەی گرنگی پێ دانی چەند یانەیەك دایە ، لەوانە بەرشلۆنە و ئەرسناڵ و لیڤەرپول .\nرۆناڵدۆ تەواوی دەنگۆیەكان رەت دەكاتەوە\nبەرێوبەری كارەكانی هێرشبەری پرتوگالی و ئەتسێرەی ریال مەدرید كۆتایی بەم دەنگۆیانە هێنا ، باسیان لە كۆبونەوەی نهێنی دەكرد لەگەڵ ناسر خلێفی سەرۆكی یانەی پاریس سان جێرمانی فەرەنسی .\nپێگەی فوتبۆڵی ئیسپانی ئاشكرای كردووە بەرێوبەری كارەكانی یاریزانی پرتوگالی سەرجەم ئەم پرو پاگەندانەی رەت كردۆتەوە كە باسیان كردووە لەماوەی رابردوو لەگەڵ بەرپرسانی بی سی جی كۆبونەتەوە بەتایبەت دوای یاری یانەی ریال مەدرید بەرامبەر فۆلفسبۆرگ .\nخۆرخی میندیز بەرێوبەری كارەكانی یاریزانی پرتوگالی ئاشكرای كردوە هیچ كۆبونەوەیەك لەگەڵ خاوەنی یانە فەرەنسیەكە ئەنجام نەدراوە ،چونكە پەیوەندیەكی بەهێزیان لەگەڵ سەرۆكی ریال مەدرید فلۆرەنتینۆ پێرێز هەیە .\nجێگەی باس كردنە راپۆرتە رۆژنامەكان ئاشكرایان كردبوو رۆناڵدۆ بۆ جاری پێنچەم چاوی كەوتووە بەناسر خلێفی گفت و گۆی لەگەڵ كردوە بۆئەوەی لەوەرزی داهاتوو پەیوەندی بكا بەیانەی پاریس سان جێرمان .\n"دوو هۆكار هەیە لە دابەزینی ئاستی بەرشلۆنە"\nراهێنەری ئیسپانی و یانەی ڤیاریال مارسیلینۆ گارسیا ئاشكرای دەكات هۆكاری دابەزینی ئاستی بەرشلۆنە روونە لەیاریەكانی ئەم دوایەیی پاڵەوانەتیە جیاوازەكان .\nلە لێدوانێكیدا رۆژنامەی مۆندۆ دیبەرتیڤۆی كەتالۆنی بڵاوی كردۆتەوە گارسیا دەڵێت : بەبۆچونی من رۆیشتنی یاریزان چاڤی هرناندێز وای كرد ئاستی بەرشلۆنە دابەزێت چونكە لەوەرزی رابردوو رۆلێكی باڵای هەبوو لەسەر كردایەتی كردنی ئەو یانەیە ، لە هەمان كاتدا بەبەراورد لەگەڵ رابردوو دابەزینی ئاستی ئەنێستا هۆكارێكی ترە .\nگارسیا زیاتر دەڵێت : ئەنێستا توانایی نیە بەشداری (60)یاری بكات لەیەك وەرزدا و هەمان ئاست پێشكەش بكات ، لەیەكەم دووسالێدا لەگەڵ راهێنەر پیپ گواردیۆلا توانی باشترین ئاست پێشكەش بكات بەهۆی هەبوونی یاریزانی تیی بەتوانا .\nگارسیا بەردەوام دەبێت لە قسەكانی و دەڵێت : كۆنترۆل كردنی تۆپ لەلایەن بەرشلۆنە وای كردبوو ئەو یانەیە ئاستێكی بەرز پێشكەش بكات ، لە چەند یاری رابردوو ئەەمان نەبینوە ،لەبەرامبەر ئەو تیپانەی بەپلانی بەرگری یاری دەكەن مەترسیەكانیان كەمە هەروەك لە ئەتلەتیكۆ بینیمان .\nلە كۆتایدا دەڵێت : من وای دەبینم ئەگەر بەرشلۆنە بەسەر ئەم كێشچانە زاڵ بێت و بۆشایەكانی هێلی بەرگری چارەسەر بكات ،هیچ ركابەرێك ناتوانێت ئەم یانەیە رابگرێت .\nزانكۆی گەشەپێدانی مرۆیی گرنگی بەم دوو بوارەش داوە\nسەرۆكی زانكۆی گەشەپێدانی مرۆیی هەمیشە زانكۆكەمان لە بەرەوپێشچوون و پێشەنگبووندایە و لە پاڵ گرنگیدان بە بواری خوێندن و ئەكادیمیدا لایەنی چالاكییە وەرزشی و هونەریەكانی فەرامۆش نەكردووە.\nسەرۆكی زانكۆی گەشەپێدانی مرۆیی پڕۆفیسۆر د. مەریوان ئەحمەد رەشید لە مەراسیمی كردنەوەی سێیەمین كۆنفرانسی زانستی زانكۆی گەشەپێدانی مرۆیی وتارێكی پێشكەشی كرد.\nلە وتەكەیدا جگە لە بەخێرهاتنی میوانەكانی زانكۆ ئاماژەی بەوە كرد كە زانكۆی گەشەپێدانی مرۆیی هەر لە سەرەتاوەو بە رێنمونی بەڕێز خاوەنی ئیمتیازی زانكۆ پڕۆفیسۆر د. عەلی قەرەداغی هەمیشە هەوڵی داوە لە پێشەنگدا بێت و كاری گەورە ئەنجام بدات، ئەم كۆنفرانسەش كە بە هاوبەشی لەگەڵ زانكۆی پۆلیتەكنیكی سلێمانی و دەستەی كوردستانی بۆ دیراساتی سترتیجی ئەنجممان داوە بەشێكە لەو كارە گەورەو گرنگانەی زانكۆ.\nناوبراو ئاماژەی بەوەدا كە لە ئێستادا زانكۆی گەشەپێدانی مرۆیی پەیوەندیەكی باشی لەگەڵ زانكۆو دەزگا ئەكادیمیی و حكومیەكانی ناوەو دەرەوەی كوردستاندا دروست كردووەو نامەی هاوكاری و لێكتیگەیشتنمان لەگەڵ چەندین دەزگاو دامەزراوەی ناوخۆو دەرەوەدا واژۆ كردووە كە سەرجەمیان بۆ خزمەتكردنە بە بواری خوێندن و زانست لە كوردستانی خۆشەویستدا..\nئەوەشی خستەروو كە زانكۆی گەشەپێدانی مرۆیی لە پاڵ گرنگیدان بە بواری خوێندن و ئەكادیمیدا لایەنی چالاكییە وەرزشی و هونەریەكانی فەرامۆش نەكردووەو ساڵانە چەندین چالاكی جۆراوجۆر لەو بوارانەشدا بە ئەنجام دەگەیەنێت.\nلە كۆتایی وتەكەیدا ئاماژەی بەوەكرد كە سەرجەم ئەم كارو چالاكیانە لە كەشی ئارامی ئەمڕۆی كوردستاندا ئەنجام دراون كە بە خەبات و قوربانیدانی برایانی پێشمەرگە لە سەنگەرەكانی بەرگری لە خەلكی كوردستاندا هاتۆتە دی، بۆیە سڵاوو رێزی بۆ برایانی پێشمەرگە ناردو هیوای سەركەوتنی هەمیشەیی بۆ خواستن.\nرێگای هەولێر- كەركوك داخرا\nئەمرۆ چوار شەممە دانیشتوانی نزیكەی ٧٠ گوندی دەوروبەری قوشتەپە، خۆپیشاندانێكیان ئەنجامدا و ڕێگای سەرەكی هەولێر- كەركوكیان داخست.\nهاوكات خۆپیشاندەران ئاماژەیان بەوەداوە، بەردەوام دەبن لەسەر خۆپیشاندان و رێگە نادەن ئۆتۆمبیلی بارهەڵگر بچنە هەولێرەوە.\nبەپێی زانیارییەكانیش تا ئێستا هیچ بەرپرسیێكی حوكمی نەچۆتە شوێنی خۆپیشاندانەكە.\nهۆكاری خۆپیشاندانەكەش ئەوەیە دانیشتوانی ئەو گوندانە دەڵێن " ئۆتۆمبیلە بارهەڵگرەكان زیانی زۆریان بە مەروماڵات و دانیشتوانی ئەو گوندانە گەیاندووە، بۆیە پێویستە لە ڕێگایەكی ترەوە هاتوچۆ بكەن".\nخۆپیشاندەران جەختیان لەوە كردۆتەوە "تا بەرپرسانی حوكمی وەڵامی داواكارییەكانمان نەداتەوە شەقامەكە بەرنادەین".\nموقتەدا كوتلەكەی لە مانگرتنی پەرلەمان كشاندنەوە و داوای هەڵبژاردنی پێشوەخت دەكات\nلە میانەی بەیاننامەیەكی دەستنوسی موقتەدا سەدردا هاتووە" خۆپیشاندان و شۆڕشی عێرقیەكان بەلاڕێدا دەبرێت و هەندێك كەس بۆ مەرامی سیاسی بەكاری دەهێنن، لە پێناو تۆڵەكردنەوە یاخود بەدەستهێنانی دەستكەوتی نوێدا".\nهەروەك نوسیویەتی" پێویستە خۆپیشاندانە جەماوەریەكان بەهەمان ئاڕاستە بەردەوام بن بۆ ئەوەی ببێتە فشارێكی گەورە لەسەر سیاسی و گەندەڵكارەكان و نابێت بەهیچ شێوەیەك زیان بە كونسوڵخانە و دامەزراوە فەرمیەكان بگەیەنرێت".\nسەرۆكی ڕەوتی سەدر داوای پێكهێنانی بەرەیەكی نیشتیمانی كردووەو هەڵپەساردنی كاری كوتلەی ئەحراری ڕاگەیاندووە و تەنانەت بە كشانەوەی لە ڕیزی پەرلەمانتارە مانگرتووەكان تا ئەوكاتەی دەنگ دەدرێت بە كابینەیەكی نوێی تەكنۆكرات".\nدانانی پەتی سێدارە لە بەغدا دەبێتە ئاماژەیەكی دیار بۆ ئاڵۆزبوونی دۆخی عێراق\nڕۆژی ڕابردوو بۆ یەكەم جار خۆپیشاندەرانی مانگرتووی گۆڕەپانی تەحریر لە بەغدا كە دژی خراپی دۆخی وڵات و بڵاوبونەوەی گەنەڵی رژاونەتە سەر شەقامەكان، پەتی سێدارە یاخود شانۆی لە سێدارەدانیان ئامادەكرد و زۆرێك لە چاودێرانیش بە ئاماژەیەكی مەترسیداری دەزانن بۆ ئاڵۆزبوونی دۆخی عێراق.\nدانانی كۆڵكە و پەتی سێدارە بۆ گەندەڵكاران و بەرپرسانی عێراقی لە گۆڕەپانی تەحریر، كاردانەوەی جیاوازی بەدوای خۆیدا هێناو و بەشێك لە خۆپیشاندەران بە زەنگێكی ئاگاداركەرەوەیان دانا بۆ بەرپرسە گەندەڵەكان و وەك فشارێك بۆ ئەوەی پرۆسەی چاكسازی خێرا بكرێت.\nلە بەرامبەردا چالاكوانانی مافی مرۆڤ لە عێراق مەترسی خۆیان لەو هەنگاوە ڕادەگەیەنن و پێیان وایە ئاماژەیەكی گورەیە بۆ سەرهەڵدانەوەی كەلتوری تۆڵەسەندنەوە كە لە عێراقدا مێژوویەكی دورودرێژی هەیە بە تایبەت لە ساڵی 1958 ەوە لە ساتەوەختی دامەزراندنی سیستمی كۆماری لە عێراقدا.\nجێگای ئاماژە بۆ كردنە خۆپیشاندەرانی بەغدا جگە لە ڕەوتی مەدەنی شیعی، ئێستا بەشێوەیەكی سەركی لە ژێر ئاماژەی موقتەدا سەدردا هەنگاو دەنێن و هەمیشە چاوەڕێی فەرمانەكانی ئەو سەركردە شیعیەدا هەنگاو دەنێن.\nپەڕەى 5141 لەکۆى 5276 پەڕەدا


ئاکۆ برایم : قەیرانت باش حکومەت . – WTARIKURD\nسەرهەڵدانى قیران و گرفتى ئابوورى شتێکى ئاسایى یە و ، بەرۆکى هەموو وڵاتێک دەگرێتەوە ، دووچارى بارى نەخوازراو و کێشە گرفتى دەکات . بەهۆى ئەوەى قەیرانەکە سەرو دڵى حکومەتى گرتوە ، هەر زوو بەزوو بیر لەچارەسەر و دەربازبونى لێدەکەنەوە ، لەماوەیەکى کورت و دیاریکراوا بنبڕ ئەکرێت یان بەسەریدا زاڵ دەبن .\nشتێکى بەڵگە نەویستە کە هەر گرفت و قەیرانێکى دارایى و ئابوورى سەرهەڵبدات بەپلەى یەکەم بەرۆکى چینى ناوەند و ، بەتایبەت مووچە خۆر وفەرمانبەران ئەگرێتەوە . زیانمەندى یەکەم ئەوانن . و زۆرترین قورسایى و بارگرانى ئەکەوێتە سەر شانى ئەوان . هەربۆیە کاتێک وڵاتان دووچارى بارێکى هاوشێوەى کوردستان دەبنەوە ، حکومەت و دەزگاو وەزارەتى تایبەت دەکەونە خۆیان تا بەهەر نرخ و هەوڵێک بێت بتوانن بارگرانى لەکۆڵ خەڵکى بکەنەوە . بۆ ئەوەش خەرجى کەمدەکەنەوە ، دەستدەگرتن بە داهاتەوە ، مەسروفاتى زیادە ناهێڵن . بەرێگاى دیکە قەرەبوى خەڵکى دەکەنەوە ، نرخى شمەک و کاڵا دادەبەزێنن ، باج و سومات کەم دەکەنەوە ، زۆر جارانیش بە پسوولە و کارت خۆراک و پێداویستى بەنرخێکى زۆر کەمتردەبەخشنەوە ، هەروابێتەوە خزمەتگوزارییەکان بە کەمترین تێچوو بۆ میللەت دەستەبەر دەکەن . تا بتوانن بەهەر هەوڵ و تەقەلایەک بووە ئەو رەوش و رۆژگارە دژوارە تێبەپەڕێنن .\nکەچى لەوڵاتى خۆمان جگەلەوەى قەیران بەدواى قەیران بەر دەرگایان پێگرتوین ، بەڵام هاوکێشەکە سێ سەد و شەست پلە پێچەوانەبۆتەوە . لەم بارودۆخە قورس و گرانەدا ، کە لەنێو دەریایەک قەیرانى سیاسى و کۆمەڵایەتى و ئابوورى دارایى و خزمەتگوزاریى ، خەریکە دەخنکێین . کەچى لایەنى بەرپرس و دەسەڵات بەباى خەیاڵیا نایەت ، تا ئێستا نە بەقسە ، نەبەکردار هەوڵیان بۆ تێپەڕاندنى ئەم قەیرانانە نەداوە ، بەدرۆ و قسەى بێ مانا چەواشەمان دەکەن . لەوەش زیاتر بەرپرسان خوڵقێنەرانى ئەو قەیرانانە ، لەبەزم و کەیف و سەفا و گەشت و بازرگانى خۆیان نەکەوتون . لەجاران زیاتر و خۆشتر رادەبوێرن و . بەئارەزووى خۆیان پارە تەخشان و پەخشان دەکەن ، میللەتیش بەسێ مانگ جارێک بۆچارەکێ مووچە زەققەى چاوى یەت .\nقیروسیا لەوە جاڕ بەجەهەننەم ، کە بێخەمن و بیر لەچارەسەر و دەربازبوون لەم قەیرانە ناکەنەوە . هەنگاو بەرەو چاکسازى و باشترکردنى دۆخەکە نانێن ، بەڵکو بەپێچەوانەوە تادێت زیاتر قوڕمان بۆدەگرنەوە ، ئەمان دەخەنە ناو چاڵى لەعنەتەوە . ئەخوازن میللەت ئەو تۆزە هیوایەى هەیەتى ، ئەو تۆزە پولوداهاتەى بۆ رۆژى رەش هەڵیگرتوە ، ئەوەش لەبن چنگى دەربهێنن ، دێن باج و رسومات لەجاران زیاتر دەکەن . شمەکى ناوبازاڕ کەخۆیان خاوەنى ئەو بازاڕە بەناو ئازادەن ، گرانتر دەکەن ، کرێى ئاو و کارەبا دووهێندە زیاد دەکەن ، دواین بڕیاڕیش کە دوێنێ سەرو دڵى گرتین ، دڵنیاشم لەماوەیەکى کورتدا فەرمانگەکانى دیکەش چاوى لێدەکەن ، چونکە بەزیانى چینى هەژار و موچەخۆرانە ، ئەویش گرانکردن و بەرزکردنەوەى نرخى مامەڵەى بەڕێوەبەرایەتى هاتوچۆیە بۆچاوار قات و پتر . ئیتر هەژار و مووچە خۆرى نەگەبت بۆخۆت تاماویت دوعاى خێر بۆ دەستەو دائیرەى حکومەتەکەت بکە ، بڵێ خوایەگیان تازووە فیدراڵى و سەربەخۆیمان بەنسیب بکە ، بۆئەوەى بەجارێ مەحف ببینەوە ، سەروماڵ و ئایە و مایە و ناموسمان بفرۆشین و بیکەین ساقە سەرى دەسەڵات .\nئەرێ تۆ بڵێى لەناو ئەم حکومەتە زرت و زەلامەیا ، ئابووریناسێک ، پلان دانەرێک ، بیرمەندێک ، ژیرێک ، خەمخۆرێک نەبێت ؟ ، پێیان بڵێى جەنابى وەزیر و سەرۆکى حکومەت ، خەڵک نان نییە بیخوات ، گیرفانى عەینى مێشکى زۆرێک بەرپرس خاڵى و بەتاڵە ، لەبرى ئەوەى ئاهێک بەبەریانا بێننەوە ، دێن ئەوەنەى دیکە قوڕکەیان بۆ خەستتر دەکەیتەوە . باشە بڵى ئەگەر ناتوانن و پێتان ناکرێت بارى سەرشانمان سووک کەن ، بەدەم کێشە و گرفتەکانمانەوە بێین ، ئەوا خوا قبوڵناکات ئەوەمان لەگەڵدا ئەکەن . بەعالەمى ئاشکرا ئەمان روتێننەوە ، هەر ئەوە ماوە داواى تەبەڕوع و بەخشینیشمان لێ بکەن بۆکۆشک و ڤێلا خۆش رابواردنەکانى سەرۆک خوا بیپارێزێت .\nمن بۆخوا پێتان ئەڵێم و هیوادارم یەکێیکان گوێى لێ بێت ، ئەڵێم بەسە بەس ، رەمەزانە و خەڵک بەرۆژووە ، حەوسەڵەى نەماوە ، لەدوعاکانیان بترسن ، لەدوعاى ئەو پیرێژن و بێوەژن و کەم ئەندام ، ئەو نایبنابە ، بترسن کە شەش مانگە فلسیان وەرنەگرتوە ، لەدوعاى ئەو مناڵە باوک شەهیدە بترسن کە لەشەڕى دژى داعش گیانى خۆى بەخشى ، کەچى ئێستا چاوەڕێى خێر و سەرفیترە و زەکاتە ، لەرێى مزگەوتەکانەوە داواى خێر و سەدەقە و زەکاتیان بۆدەکەن توخوا ئەوە شورەیى و نەنگى و شەرمەزارى نى یە ؟! ئەرێ پێم ناڵێن . ئێوە چیتان کرد چیتان بەدیارى بۆهێناین ؟ لەماوەى چارەکەسەدەیەکدا کێوێک قەیران گرفت و نەهامەتیان بۆ خوڵقاندوین . بەدەست و پەنجەى خۆتان لەپێناو ململانێیەکى ناشەریفى حیزبایەتى دروستتان کردوووە . ترسى ئەوەتان هەبێت کە رۆژێک ئەو کێوە هەرەس دێنێت و ، تەڕ وشک پێکەوە رادەماڵێت ، ئەو کاتەش خۆشى و شادى بۆئێمەى گیرفان بەتاڵ و لات ، چونکە خاوەنى هیچ نین و هیچ لەدەست نادەین .


سێگۆشەی بەرمۆدا : گروپێك لە توێژەرەوانی روسیا‌و نەرویج. گەیشتونەتە دەرئەنجام - Yeane.Org ماڵپەری یانی\nهەر كە باسی سێگۆشەی بەرمۆدا دەكرێت، یەكسەر قوتدان‌و هەڵلوشینی كەشتی‌و فڕۆكەو هەموو ئەو شتانە دێتە خەیاڵمان، كە لەوێدا ون دەبن، تائێستا نهێنی ئەو سیگۆشەیە هەر بە نادیاری ماوەتەوە، بەڵام ئەمجارە گروپێك لە توێژەرەوانی روسیا‌و نەرویج دەڵێن، گەیشتونەتە دەرئەنجام.\nئەو توێژەرەوانە بۆ دۆزینەوەی نهێنییەكە، پشتیان بە توێژینەوەیەك لە سیبریا بەستووە. ئەوان دەڵێن: “هۆكاری نەهامەتییەكانی سیگۆشەی بەرمۆدا، غازی میسانە”. ئەوان راپۆرتەكەیان لەگۆڤاری زانست‌و ئایندەدا بڵاوكردۆتەوەو تێیدا دووپاتیانكردۆتەوە، كە ناوچەیەكیان لە روسیا بینیوەو ژمارەیەك زۆر قڵیشانیان لەزەوییەكەدا بینیوەو بێ ئەوەی هیچ ئاگاداركردنەوەیەكی پێشوەختەی هەبێت، دەكرێتەوەو بڕێكی زەبەلاحی غازی میسان دەردەكات‌و پاشان چاڵی گەورە دروست دەكات.\nبەبۆچوونی پسپۆڕە روسی‌و نەرویجییەكان، رەنگە ئەو غازە ببێتەهۆی ئەو رووداوانەی لەسێگۆشەی بەرمۆدا روودەدەن، كە ناوچەیەكی بەرفراوانەو هێندەی ویلایەتی فلۆریدا دەبێت لەئەمریكاو دەكەوێتە نێوان بەرمۆداو میامی‌و پۆرتۆریكۆ.\nئەوان شیكردنەوەی زیاتریان بۆ حاڵەتەكە كردووەو دەڵێن: “رەنگە ئەو غازە بەشێوەی بڵق‌و پەنگخواردنەوە بكەوێتەسەر رووی ئاوەكەو رێ لە كەشتییەكان دەگرێت بسوڕێنەوە، بۆیە بەشێوەی ستوونی دەكەونە ژێر ئاوی زەریاكەوە”.\nئەی فڕۆكە بۆ؟\nئەوان وەڵامی ئەو پرسیارەش دەدەنەوەو دەڵێن: “غازی میسان لەهەوادا سوكە، ئەگەر بەبڕێكی زۆر چڕببێتەوە ئەوا بەخێراییەكی زۆر بەرزدەبێتەوەو دەچێتە هەواوەو تائاستێكی زۆر بەرزدەبێتەوە، ئەوەش دەبێتەهۆی زەرەر گەیاندن بەماتۆڕی فڕۆكەكان‌و راداریان‌و پاشان كەوتنەخوارەوەیان.\nئەو پسپۆڕانە جارێكی تریش جەختدەكەنەوە، كە تەقینەوەكانی غازی میسان بەشێوەیەكی كتوپڕو پێش ئاگاداركردنەوەی پێشوەختە روودەدات‌و كاتێك كەشتییەك بەناوچەكەدا دەڕوات، ناتوانێت خۆی لابدات‌و لەكاریگەرییەكانی تەقینەوەكە رزگاری ببێت.\nتوێژینەوەكە لەلایەن توێژەرەوانی سەنتەری نەرویجی بۆ غاز لە جەمسەری باكوور بەپشتیوانی ئاژانسی فیدرالیی بۆ بەڕێوەبردنی سەرچاوەی سروشتیی ژێرزەوی روسیا ئەنجامدراوە.\nلەوبارەیەشەوە باڤڵ سیرۆڤ سەرپەرشتیاری سەرەكیی توێژینەوەكە دەڵێت: “ئەو بڵقەو پەنگخواردنەوەیە سەرەتا كە دەستپێدەكات، رووبەری هەزار مەتر دەگرێتەوەو 5-9 مەتریش لەئاستی رووكاری دەرەوەی زەریاكە بەرزدەبێتەوەو پاشان لەقۆناغی دووەمدا دەتەقێتەوە”.


گەلۆ ھاکان فیدان-عەبدولا ئۆجالان و ئاکەپە-پەکەکە ھەڤدیتنان دکەن؟ - دارکا مازی\nپشتی داخویانیا وەکیلێ ھەدەپێ ئەرۆل کاترجیۆگلو کو دگۆت “گەر پێڤاژۆیا چارەسەریێ بهێتە دەستپێکرن، ئەم دکارین وەکی ھەدەپە ل گەل ئاکەپێ دا ل ھەڤ بکەین ” ل گەل ڤان ئاخافتنا نیقاشەکا وەھا دەسپێکر، گەلۆ پێڤاژۆیەکا چارەسەریێ یا نوو دەست پێ دکەت یان ژی ھەڤدیتنێن ڤەشارتی د ناڤبەرا پەکەکێ و ئاکەپێ دا ھەنە. چوونا ئەردۆگان ژ بۆ ئامەدێ ئەڤ نیقاشێن ب ڤی بابەتی ڤە گرێدایی گوورکرن. نڤیسکارێ مالپەرا ئارت گەرچەک، ئەحمەد نەسین ژی بەشداری گۆتووبێژان بوو و د کوژیکێ خوە دا مەقالەیەک بەلاڤکر، وی ژی پشتگری دا ئیدیعایێن کو د بێژن ناڤبەرا پەکەکێ و دەولەتا ترک دا ھەڤدیتن ھەنە. ئەحمەد نەسین د نڤیسا خوە دا خەبەردانەک دی ژی کر. ل گۆری وی، د ڤان دەمێن داویێ دا د ناڤبەرا عەبدولا ئۆجالان و سەرۆکێ میتێ ھاکان فیدان دا ھەڤدیتن ھەنە.\nنەسین گۆت، “ل گەل ڤان ھەمی تشتێن د قەومن، ئەز دخوازم ل سەر گوھلێبوونەکێ باخڤم. ما سەرۆکێ میتێ هاکان فیدان رۆژا پێنجشەمبا بۆری لگەل سەرۆکێ پەکەکێ عەبدولا ئۆجالان دا ھەڤدیتنەک کرییە؟ گەر وان ھەڤدیتن کر بیت، گەلۆ چما پارلەمانتارێن ھەدەپێ وەکی بەرێ ئەنجامێن ڤێ جڤینێ ژ بۆی پەکەکێ نابەن. یان ئەو دەرڤەیی ھەڤدیتنا تێنە گرتن؟ یان ناخوازن ڤێ جارێ ھەدەپێ بێخنە ناڤا ھەڤدیتنان دا…؟” ب راستی، ژ بەرێ دا دھاتە زانین کو ناڤبەرا عەبدولا ئۆجالان و سەرۆکێ میتێ هاکان فیدان گەلەک خوەش و ئارامە.\nپەیوەندییێن سەرۆکێ میتێ هاکان فیدان و عەبدولا ئۆجەلان\nدهێتە زانین کو د ناڤبەرا هاکان فیدان و عەبدولا ئۆجالان دا ژ سالا 2011ێ ڤە پەیوەندیەک پر بھێز ھەیە. ب راستی، ئۆجالان 10ێ شوباتا 2015ێ دژی دەست ژ کار بەردانا هاکان فیدان دەرکەتبوو و گەلەک پەسنێ سەرۆکێ میتێ دا بوو. ھەیا ئۆجەلان دگۆت “من و هاکان فیدان ل ڤر کۆبانی رزگار کرییە” وی بالا ھەموویا کشاندە سەر پەیوەندیێن خوە یێن لگەل سەرۆکێ میتێ هاکان فیدان دا ھەیی.\nچاڤدێرێن سیاسی ژی وەها دفکرن کو پەیوەندیا ھاکان فیدان و ئۆجەلان بێی ناڤبەر بەردەوام بوویە. و ھەر وەھا نێرینەک ھەڤپار ژی ھەیە کو پەیوەندیێن ئۆجەلان لگەل دەولەتا ترک دا چ راستەراست و چ ژی نەراستەراست ھەر دەم ھەبوویە.\nکارمەند و خەباتکارێ چاپەمەنیێ یێ پەکەکێ دۆغان چەتین د 25ێ چلە دا گۆتبوو کو دەولەتا ترک و ئاکەپێ ناڤبەینکار شاندینە قەندیلێ.\nیا کو مراد قارایلان گۆتی\nرێڤەبەرێ پەکەکێ مراد قارایلان، دیار کر کو ئاکەپێ د 11ێ خزیرانێ دا نوونەرەکێ خوە شاندیە جەم وان. قارایلان د داخویانیا خوە دا کو پشتی شەهیدکرنا 5 پێشمەرگەیان ژ ئالیێ ھێزێن پەکەکێ ڤە ل ئامێدیێ دابوو گۆت کو ئاکەپە داخواز ژ وان کرییە کو ئەو شەری راوەستینن. بەردەوامیێ دا قەرایلان گۆت: “تشتەک دی ژی ھەیە، و ئەو ب راستی تشتەک نهێنی بوو. ھەیا نھا، من دگۆت هەگەر من کەک مەسعوود بارزانی دیتبا، ئەز دا لگەل وی دا پارڤە کەم، یان ژی هەگەر ئەز لگەل رایەدارێن پەدەکێ دا ھەڤدیتنێ بکەم، ئەزێ ببێژمە وان. لێ نھا ئەز ڤێ یەکێ ل بەرامبەری گەلێ کورد و رایا گشتی پارڤە دکەم. چەند مەھ بەرێ، دەولەتا ترک، ب ناڤبەینکارییا ھندەک ھەڤالان، و رەجەب تەییب ئەردۆگان ب خوە، پەیامەک ژ بۆی مە شاند و تێدا گۆت: “ل ترکیا یان ل باکورێ کوردستانێ ئاگربەستێ راگەھینن، وی دەمی ئەم ژی مایتێکرنێ د چ کارێن وەیێن د ناڤا پارچەیێن دی یێن کوردستانێ دا ناکەین ژ بەر ڤێ یەکێ ئاگربەستێ راگەهینن، ھەگەر هەوە لگەل پەدەکێ دا ناکۆکی ھەنە، ھەرن شەرێ وان بکەن” پەکەکە ئەڤە دەمەک درێژە ل باکورێ کوردستانێ و ترکیێ چالاکی ئەنجام نەداینە، دهێتە بیرا مرۆڤی کا گەلۆ ل سەر مژارەکا وەھا پەکەکێ و ئاکەپێ رێکەفتن کریە؟ ژبەرکو ژ بەر شەرێ ھەر دو ئالییان، حکوومەتا ھەرێما کوردستانێ، گەلەک زیان دیتن و ھێژتاژی د بینیت.\nگاڤا کو مرۆڤ ھەمی داخویانی و نیقاشان ل بەر چاڤ دگریت، دهێتە دیتن کو ترافیکەکا دانووستاندن و ھەڤدیتنان د ناڤبەرا ئاکەپێ و پەکەکێ دا ھەیە. ب راستی، ب گشتی نێرینا تێتە پەژراندن ئەوە کو چ جاران دانوستاندن د ناڤبەرا پەکەکێ و دەولەتا ترک دا نەڤەبرینە. ئاستەنگیا کو ھەر دو لایەن تێ دا دژین پەکەکێ و ئاکەپێ نێزی ھەڤ دو دکەت و موحتاجی ھەڤدو دکەت. پەکەکە د ھەر واری دا تەنگ و بچووک بوویە، ئەو نکاریت ل باکورێ کوردستانێ یەک فیشەکێ ژی باڤێژیت و نکاریت ھەزار کەسان ژی ل ھەڤ کۆمبکەت. ژ لایێ دی، ئاکەپە ژی د ھەر واری دا بەرتەنگ بوویە و ژ لایێ ھەڤپشکا خوە یا حکوومەتێ مەھەپێ ڤە ژی بێتر دهێتە تەنگاڤکرن. ژ 2004ێ و هێرڤە، ئەڤ ھەر دو ھێزە ژ بۆ کو خوە ژ ڤان ئاستەنگییان رزگار بکەن، دبیت کو پێویستی ب ھەڤ دوو رزگارکرنێ د بینن.


ئەنجوومەنی وەزیران كۆ دەبێتەوە - تۆڕی میدیایی خەڵک\nئەنجومەنی وەزیرانی هەرێمی كوردستان، ئەمڕۆ چوارشەممە ڕێكەوتی ٢٠٢١/٥/٥ی زایینی، كۆبوونەوەی هەفتانەی خۆی بە سەرۆكایەتیی مەسرور بارزانی سەرۆكوەزیران ئەنجام دەدات.\nلە كۆبوونەوەكەدا چەند بابەتێك دەخرێنە بەر باس لەوانە، یەكەم: پێشنووسی پڕۆژەی ستراتیژیی نیشتمانیی بەرەنگاربوونەوەی گەندەڵی لە هەرێمی كوردستان ـ عێراق.\nدووەم: بەردەوامیدان بە گفتوگۆكانی پڕۆژە یاسای بوودجەی هەرێمی كوردستان بۆ ساڵی ٢٠٢١ی زایینی.\nسێیەم: خستنەڕووی پێشنووسی پڕۆژە یاسای (كۆمپانیا ئەمنییە تایبەتەكان لە هەرێمی كوردستان ـ عێراق).\nچوارەم: خستنەڕووی پێشنووسی پڕۆژە یاسای (هەمواری یاسای وەزارەتی دارایی و ئابووری لە هەرێمی كوردستان ـ عێراق).\nپێنجەم: ڕاپۆرتی تایبەت بە ڕەوشی پێكهاتەكان.